text:
दरभंगा, मिथिला मिरर-निशांत झा: ललित नारायण मिथिला विश्वविद्यालयकें कुलपति प्रो. सुरेन्द्र कुमार सिंह शुक्रदिन कहलनि जे, धरतीपुत्री माता सीता मिथिलाक संस्कृतिकें चरितार्थ करैत छथि। हमरा सबके सांस्कृतिक क्षरण रोकबाक लेल कहि रहल छथि। कुलपति जानकी नवमीक अवसर पर विद्यापति सेवा संस्थानके तत्वावधानमे महाराजा महेश ठाकुर महाविद्यालयकें सभागारमे आयोजित मैथिली दिवस समारोहकें संबोधित कए रहल छलाह।
कुलपति कार्यक्रमकें उद्घाटनक पश्चात माता सीताके बाया हाथमे शिव धनुष चित्रित करबा पर प्रशंसा व्यक्त करैत कहलनि जे, ऐहेन आकर्षक मूर्ति कम देखबाक भेटैत अछि, जे सबके अभिभूत करए। कुलपति मिथिलाक संस्कृतिक चर्चा करैत कहलनि जे, मिथिलाक सांस्कृतिक प्रसारक लेल भाषाक प्रसार अत्यंत आवश्यक अछि।
ओतहि कामेश्वर सिंह दरभंगा संस्कृत विश्वविद्यालयके कुलपति प्रो. सर्वनारायण झा बतौर मुख्य अतिथि विचार व्यक्त करैत समय, संस्कृति, प्रकृति, जन्म आदिक संदर्भक व्याख्या करैत मिथिला आ अयोध्याक विस्तार सं चर्चा केलनि।
अहि मौक़ा पर पूर्व विधान पार्षद प्रो. विनोद कुमार चौधरी, कमला कांत झा, डॉ. बुचरू पासवान आदि सेहो अपन विचार रखलनि। अतिथिक स्वागत संस्थानक महासचिव डॉ. बैद्यनाथ चौधरी बैजू केलनि। कार्यक्रमक संचालन अमलेन्दु शेखर पाठक केलनि। ओतहि मिथिला विश्वविद्यालयके प्रतिकुलपति प्रो. जयगोपाल कार्यक्रमक अध्यक्षता केलाह।


c: text/html

text: मुजफ्फरपुर, मिथिला मिरर : मुजफ्फरपुर बालिका गृह कांड मामलामे सीबीआई जांचक दायरा बढ़बैत मुजफ्फरपुर जेल अधीक्षकसँ मुख्य आरोपी ब्रजेश ठाकुरक हेल्थ रिपोर्ट मंगलक अछि। एहन मानल जा रहल अछि जे ब्रजेशकेँ कोनो गंभीर बीमारी नहि छनि, जेकर इलाज जेलमे नै भ’ सकैत छैक। सीबीआई ब्रजेशकेँ रिमांड पर लेबाक तैयारीमे अछि। ब्रजेशक कॉल डिटेलसँ आ समाज कल्याण विभागसँ मिलल दस्तावेजक गहन छानबीन क’ रहल अछि। कॉल डिटेलसँ पटनाक कतेको रसूखदार सभक नंबर भेटल अछि, हिनका सभ पर सीबीआई कखन आ कोना कार्रवाई करत तकर तैयारी क’ रहल अछि। शहीद खुदीराम बोस केंद्रीय कारामे बंद बालिका गृह यौन शोषणकांडक आरोपी ब्रजेश ठाकुरकेँ जांच रिपोर्टमे ब्लड प्रेशर आ शूगर लेवल बढ़ल बताओल गेल अछि। सीएसके सौंपल रिपोर्टमे नीक इलाज लेल रेफर आ कुनो गंभीर बीमारीक चर्चा नहि कएल गेल अछि, हलाँकि रिपोर्टमे स्वास्थ्यक स्थिति सामान्य बताओल गेल अछि। एहनमे आब देखबाक बात इ अछि जे सीबीआई एहि दिशामे आगा कुन तरहक कदम उठओत।

robotstxt: allowed

filter: keep


text:
> विद्यापति-महादेव केर सम्बन्ध आ श्रद्धाक मिलन
कलकत्ता. विद्यापति कें स्मरण मे मैथिलानी द्वारा कलश यात्रा अपन आप मे एक उदहारण प्रस्तुत करैत अछि. मिथिला मे विद्यापति आ उगना महादेवक प्रत्रि लोक मे कतेक श्रद्धा छैक से उजागर होइत अछि प्रवासी मैथिलानीक कलश यात्रा मे. सभ साल महानगरक गिरीश पार्क सं बड़ाबाजारक बीच सं मैथिलानीक विशाल जुलूस निकलैत अछि आ बाबा भूतनाथ मंदिर धरि जाइत अछि. जुलूस मे विद्यापति-उगना सम्बन्ध मे प्रचलित कथाक अनुसार झाकी सेहो बनाओल रहैत अछि. एहि दिन मैथिली गीत संगीत सं गुंजायमान रहैत अछि मध्य कोलकाता. मिथिला विकास परिषद् केर राष्ट्रिय अध्यक्ष अशोक झा जनओलनि जे मिथिला महिला महिला मंचक आयोजनक ई नवम वर्ष अछि. २ दिसम्बर २०१२ प्रातः ९ बजे सं गिरीश पार्क मे अवस्थित विद्यापति केर प्रतिमा लग सँ गँगाँजल सं भरल कलश लय माय-बहिन द्वारा शैल झा केर नेतृत्व मे यात्रा होयत जे हुगली तट पर अवस्थित भूतनाथ मंदिर धरि जायत.
कलकत्ता. विद्यापति कें स्मरण मे मैथिलानी द्वारा कलश यात्रा अपन आप मे एक उदहारण प्रस्तुत करैत अछि. मिथिला मे विद्यापति आ उगना महादेवक प्रत्रि लोक मे कतेक श्रद्धा छैक से उजागर होइत अछि प्रवासी मैथिलानीक कलश यात्रा मे. सभ साल महानगरक गिरीश पार्क सं बड़ाबाजारक बीच सं मैथिलानीक विशाल जुलूस निकलैत अछि आ बाबा भूतनाथ मंदिर धरि जाइत अछि. जुलूस मे विद्यापति-उगना सम्बन्ध मे प्रचलित कथाक अनुसार झाकी सेहो बनाओल रहैत अछि. एहि दिन मैथिली गीत संगीत सं गुंजायमान रहैत अछि मध्य कोलकाता. मिथिला विकास परिषद् केर राष्ट्रिय अध्यक्ष अशोक झा जनओलनि जे मिथिला महिला महिला मंचक आयोजनक ई नवम वर्ष अछि. २ दिसम्बर २०१२ प्रातः ९ बजे सं गिरीश पार्क मे अवस्थित विद्यापति केर प्रतिमा लग सँ गँगाँजल सं भरल कलश लय माय-बहिन द्वारा शैल झा केर नेतृत्व मे यात्रा होयत जे हुगली तट पर अवस्थित भूतनाथ मंदिर धरि जायत.
(Report: मिथिमीडिया ब्यूरो)


text:
हिंदी फिल्म जगत क सदाबहार चरित्र अभिनेता आलोक नाथ आइ बिहार स पूर्णत:
कटि चुकल छथि। 10 जुलाई 1956 में जन्मल आलोकनाथ क नैनपन दिल्ली आ
जीवन मुंबई मे गुजरल। बिहार क खगडिया जिलाक मूल निवासी सिनेमा आ टेलीविजन क एहि
प्रसिद्ध कलाकार स बिहार सहित आन विषय पर समदिया सुनील कुमार झा आ नीलू कुमारी
टेलीफोन पर लंबा चर्च केलथि। प्रस्तुत अछि ओकर किछु अंश:-
सुनील : जी, नमस्कार
आलोक नाथ : नमस्कार, कहल जाए।
सुनील : सर, गप मैथिली मे कैल जाए या हिंदी मे?
आलोक नाथ : देखू मैथिली त हमरा नहि अबैत
अछि, ताहि लेल हिंदी उचित रहत।
सुनील : ठीक अछि। आइ अहां चरित्र अभिनेताक
शीर्ष पर छी, मुदा एहि यात्राक शुरुआत कोना भेल?
आलोक नाथ – हमर फिल्मी यात्राक शुरुआत एकटा छोटसन रोल स भेल। हमर पहिल फिल्म गाँधी
अछि जे 1982 मे बनल छल, रिचर्ड साहब एकरा निर्देशित केने छलाह। एहि मे हमर एकटा छोट सन भूमिका छल
तैयब मोहम्मद क। इ फिल्म गाँधी क साउथ अफ्रीका मे बिताउल गेल जीवन क उपर छल। ओना
हमरा पहिल फिल्म फीचर फिल्म मशाल छी।
सुनील : अहां सिनेमाक संग संग टेलीविजन
पर सेहो बहुत सक्रिय आ लोकप्रिय छी , छोट परदाक यात्रा केना आ कहिया शुरू भेल?
आलोक नाथ : हमर पहिल टीवी सीरियल रिश्ते
नाते (1980) में आयल छल, मुदा 1987 मे बुनियाद स पहचान भेटल।
सुनील : कोनो खास रोल जे अहां कए पसंद
रहल?
आलोक नाथ : रोल त सबटा पसंद अछि, बिना पसंद कए रोल करिते नहि छी। हां, कयामत से कयामत तक, मैंने प्यार किया, हम साथ साथ हैं, विवाह आदि में हमर अभिनय कए लोक बेसी पसंद केलक।
सुनील : अहांक अगिला फिल्म हम सब कौन
देखब?
आलोक नाथ : बहुत में काज कए रहल छी, मुदा द वेडिंग गिफ्ट, हाय मम्मी हाय डैडी जल्द आउत।
सुनील : किछु निजी सवाल, अहांक घर मे केके छथि?
आलोक नाथ : हमर परिवार कोनो विशेष नहि
अछि। सामान्य परिवार अछि। हम, हमर बच्चा आ हमर
माँ छथि।
सुनील : सर, सुनबा मे आयल अछि जे अहां बिहार स छी ?
आलोक नाथ: अरे भाई इ के कहि देलक अहां कए
जे हम बिहार स छी, हमर नैनपन दिल्ली आ जीवन मुंबई मे गुजरि
रहल अछि।
सुनील : सर, मुदा एहि स इ साबित नहि भ रहल अछि जे अहांक संबंध बिहार स नहि अछि।
आलोक नाथ : अहांक
सूचना पूरा गलत नहि अछि, दरअसल हम बिहार स
नहि छी, हमर पूर्वज बिहार स छथि। हमरा बिहारी कहब
गलत होएत। हम अपना कए बिहार स कोना जोडि सकैत छी। हम ओहि ठाम स पूरा कटि चुकल छी।
सुनील : त अहांक बिहार स कोनो संबंध नहि
अछि।
आलोक नाथ : हम इ कोना कहि सकैत छी। हमर
सासुर बिहार क आरा जिला में अछि। हमर ससुर एसएन सिंह पटना में रहैत छथि।
सुनील : अहां अपन नाम संग सरनेम झा नहि
लगबैत छी।
आलोक नाथ : ओह, त इ सेहो पता अछि जे हम झा छी, सरनेम नहि राखब कोनो अपराध। अगर सरनेम नहि
लगबैत छी त ककरो की परेशानी।
सुनील : सर, अहां कए मैथिली नहि अबैत अछि, मुदा बिहार क दोसर रीजनल लेंग्वेज त अबैत होएत जेना भोजपुरी।
आलोक नाथ : नहि, हम भाषाक मामले मे बेसी धनी नहि छी।
सुनील : बिहार आ बिहारीक प्रति इ बेरूखी
किया?
आलोक नाथ : एहन कोनो गप नहि अछि। हमरा
बिहार पसंद अछि, हम भगवान् स दुआ करैत छी जे अगिला जन्म
बिहार मे ली।
सुनील :मैथिली फिल्म मे काज करबाक प्रस्ताव
भेटत त अहां स्वीकार करब?
आलोक नाथ : निश्चित, एकटा कलाकार छी, अभिनय करब हमर काज अछि।
सुनील : इ’समाद लेल अपन कीमती समय देलहुं, ताहि लेल बहुत बहुत धन्यवाद
आलोक नाथ : धन्यवाद।
साभार- इसमाद


text:
ⓘ ग्रामथान गाउँपालिका
ग्रामथान गाउँपालिका मोरङ जिलामे अवस्थित अछि । वि.सं. २०७३ सालमे सङ्घीय मामिला तथा स्थानीय विकास मन्त्रालयद्वारा ७४४ स्थानीय तह लागू करलाक बाद मोरङ जिलामे साविकक झोराहाट, मोतिपुर, तेतरिया, सिद्राहा, बनिगामा आ लखन्तरी गाउँ विकास समितिसभके मिलाए ग्रामथान गाउँपालिका बनाएल गेल अछि । ग्रामथान गाउँपालिकाक कूल क्षेत्रफल ७१.८४ वर्गकिलोमिटर रहल अछि । ई गाउँपालिका ७ वडामे विभाजन कएल गेल अछि । ई गाउँपालिकाक कूल जनसङ्ख्या ३२,७१७ रहल अछि । ई गाउँपालिकाक सिमाना पूर्वमे बेलवारी नगरपालिका आ रंगेली नगरपालिका, पश्चिममे मोधा बुढीगंगा गाउँपालिका, उत्तरमे सुन्दरहरैंचा नगरपालिका तथा दक्षिणमे बिराटनगर आ कटहरी गाउँपालिका धरि फैलल अछि ।


text:
सहोडवा
सहोडवा नेपालक मध्यमाञ्चल विकास क्षेत्र अन्तर्गत जनकपुर अञ्चलक सर्लाही जिलामें अवस्थित एक गाउँ विकास समिति छी ।[३]
जनसङ्ख्या[सम्पादन करी]
सहोडवा गाउँ विकास समितिक जनसङ्ख्या ३,०९९ रहल अछि ।[१][२]
सन्दर्भ सामग्री[सम्पादन करी]
- ↑ १.० १.१ "जिल्ला विकास समिति, सर्लाही (संक्षिप्त परिचय)", जिल्ला विकास समिति, सर्लाही, सर्लाही जिला विकास समिति।
- ↑ २.० २.१ "नेपालको राष्ट्रिय जनगणना २०६८ (गाविस तह)", नेपाल सरकार, राष्ट्रिय योजना आयोग, नवम्बर २०१२।
- ↑ "नेपाल सरकार स्थानिय विकास मन्त्रालय", स्थानिय विकास मन्त्रालय, नेपाल सरकार।


text:
चाणक्य नीति
आकृति:ज्ञानबाकस पुस्तक चाणक्य नीति चाणक्यद्वारा नीति नियम सम्बन्धी अनेक बातसभ लिखल ग्रन्थ छी । और कोनो ग्रन्थमे नैपावेवाला विषयसभ रहल ई पूरा विश्वभरमे पढल जाएत अछी; एहीमे आदर्श व्यवहार यथार्थक सुन्दर तरिकासँ समन्वय कएल गेल अछी ।
रत्नेश्वर लाल कायस्थ
रत्नेश्वर लाल कायस्थ एक नेपाली राजनीतिज्ञ तथा निवर्तमान प्रदेश नं. २क प्रदेश प्रमुख छी। हुनका नेपाल सरकारद्वारा सन् २०१८ जनवरी १७ कऽ दिन ई जिम्मेवारी देनए छल ।ओ सन् २०१८ जनवरी १९ कऽ दिन प्रदेश प्रमुखक रूपमे सपथ ग्रहण केनए छल । प्रदेश प्रमुख बनै सँ पूर्व ओ नेपालक कृषि मन्त्रालयक सचिव तथा जलस्रोत विभागक महासचिवक रूपमे काज केनए छल । कायस्थ अपन राजनीतिक जीवनक सुरुवात सन् २००४ मे सङ्घीय समाजवादी फोरम, नेपालक सदस्यता लऽ केनए छल ।
जिला समन्वय समिति
नेपाल सरकार स्थानीय तह निर्वाचन ऐन २०७३ आ नियमावली २०७३ जारी करै ७४४ स्थानीय तह पुनर्संरचना भऽ राजपत्रमे प्रकाशन भेलसग साविक जिला विकास समितिसभके स्थानीय तहक समन्वय करैल स्थानीय विकास मन्त्रालयक भूमिकामे जिला समन्वय समिति गठन करै व्यवस्था केने अछि । जिला विकास समिति कारण आएल कार्यकारिणी कार्यसभ अखन स्थानीय तह करत तथा जिला समन्वयन समिति समन्वय आ अनुगमन मात्र करैत अछि । स्थानीय तह निर्वाचन सम्पन्न भऽ सब निर्वाचितसभके सपथ लेलपछा जिला समन्वय समितिक प्रक्रिया सुरू होएत । जिला समन्वय समितिमे प्रमुख आ उपप्रमुख सहित ९ सदस्य निर्वाचित होएवाला अछि । समितिमे तीन सदस्य महिला अनिवार्य होएत नियममे व्यवस ...
कार्यकारिणी
कार्यकारिणी एक शासन कार्यन्वयन अधिकार छी । कार्यकारिणी अधिकारमे राज्य प्रमुख, कार्यकारी होइत अछि आ हुनकर भूमिका प्रतिकात्मक स्वरूपक होइत अछि । नेपालक संविधानक धारा ६१ मे राष्ट्रपतिक सम्बन्धमे संवैधानिक व्यवस्था कएल गेल अनुसार राष्ट्रपति राष्ट्र प्रमुखक हैसियतमे विभिन्न कार्य सम्पादन करि सकैत अछि । अर्थात विशेषतः व्यवस्थापकीय अधिकार, कार्यपालिका सम्बन्धी अधिकार, न्यायपालिका सम्बन्धी अधिकार लगायत अन्य अधिकारसमेत प्रयोग करैत अछि । संविधान तीन तह सङ्घ, प्रदेश आ स्थानीयमे विधायिकी, कार्यकारिणी आ न्यायिक अधिकार देने अछि । जहिमे नेपालक स्वतन्त्रता, सार्वभौमसत्ता, भौगोलिक अखण्डता, स्वाधीनता, राष्ट ...
कन्हैयालाल माणिकलाल मुन्शी
कन्हैयालाल माणिकलाल मुन्शी भारत के स्वतन्त्रता सनग्राम सेनानी, राजनेता, गुजराती एवम हिन्दी कऽ ख्यातिनाम साहित्यकार तथा शिक्षाविद छल । ओ भारतीय विद्या भवन कऽ स्थापना केलक।
सुसान किलरेन
सुसान किलरेन एक अमेरिकी इन्जिनियर, पूर्व संयुक्त राज्य नौसेना अधिकारी आ पूर्व नासाक अन्तरिक्ष यात्री छी । हुनकर जन्म २४ अक्टुबर १९६१ अगस्ता, जर्जियामे भेछल । हुनकर पिता डक्टर जोसफ एक प्रमुख जिला शल्य चिकित्सक छल, जे जर्जियाक अगस्तामे युसुफ एम.स्टिल जिला केन्द्रक स्थापना आ निर्देशन केनए छल । सन् १९७९ मे वालनट हिल विद्यालय, नेटिक, मेसाचुसेट्स, सँ अपन विद्यालय शिक्षा प्राप्त केलक । ओ सन् १९८२ मे विमान इन्जिनरियङमे स्नातकक डिग्रीक संग एम्ब्री-रिडडल एरोनटिकल विश्वविद्यालयसँ स्नातकक उपाधि प्राप्त केलक आ सन् १९८५ मे जर्जिया संस्थानक प्राविधिक विषय राखि एयरोस्पेस इन्जिनरियङमे ओ मास्टर अफ साइन्सक ड ...


text:
कलकत्ता : मैथिल युवा सामाजिक विकास मंच द्वारा 15 फरवरीकें कार्यक्रम आयोजित भेल जाहिमे मैथिली पत्रिका कर्णामृत केर संपादक राजनन्दन लाल दास मुख्य अतिथिक रूपमे उपस्थित छलाह. एहि अवसरपर नबोनारायण मिश्र, मिथिलेश कुमार झा, जुगल किशोर झा, सुबिमल वर्मा, अशोक कुमार झा आदि उपस्थित छलाह.
संस्था केर अध्यक्ष प्रेम नारायण झा जनओलनि जे प्राथमिकसं हाइस्कूलकेर छात्र लोकनि लेल क्विज प्रतियोगिता केर आयोजन कएल गेल छल. संगहि विद्यापतिक प्रचार-प्रसार हेतु हुनक भराएल फोटो सेहो वितरित कएल गेल. मैथिली-मिथिलाक प्रचार-प्रसार लेल मंच सक्रिय रहल अछि.
ज्ञात हो जे मंच उत्तराखंड त्रासदीमे सेहो लोकक मदति लेल राशि ओ वस्त्र पठओने छल. एकर संगहि संस्था एम्बुलेंस सेवा सेहो परिचालित रखने अछि.
(रिपोर्ट : मिथिमीडिया ब्यूरो)


text:
होली
होली ( /ˈhoʊliː/; संस्कृत: होली Holī) हिन्दू संस्कृतिमे हरेक वर्षक फागुन शुक्ल पूर्णिमा अर्थात होली पूर्णिमाक दिन मनाएल जाइत अछि । ई पावनि नेपाल][२], भारत[३] तथा अन्य राष्ट्रसभमे बैसैवला हिन्दूसभक एकटा महत्वपूर्ण पावनि छी । ई पावनि वसन्त ऋतुक फागुन मासमे मनाएल जाइत अछि । होलीमे नेपाली समुदायमे फागु पूर्णिमा[४] आ मिथिलामे फगुवाक नामसँ सेहो जानल जाइत अछि । होली रङ्गक पावनि छी । होलीक दिन सम्पूर्ण हिन्दूधर्मावलम्बी एक दोसरके विभिन्न प्रकार सँ रङ्ग आ अबीर लगबैत अछि । मिठाई आ पकवान ग्रहण करबैत अछि ।[५] होली पावनि मनेवाक पाछा एकटा आओर कारण इतिहास छी । एकटा जनविश्वास अछि जे होलीक दिन पुरान कटुता समाप्त कए आ दुश्मनी सेहो बिसैर लोकसभ एक-दोसर सँ भेंट करैत अछि ।[६] होली पावनि घरपरिवार-साथीभाई आपसमे रङ्ग लगाए उल्लासपूर्वक फागुन पूणिर्माक अवसरमे पहाड़सँ, तराई आर गाम आ शहरधरि बच्चा, युवा, युवती तथा प्रौढसभक हूल तथा जत्थासभ हातमे रङ्ग आ रङ्गीन घोल पदार्थ लऽ गीत गावैत, बजावैत, मनोरञ्जन होहल्ला करैत आपसी रिसराग छोड़िक उत्साह आ उमङ्गक साथ मनबैत अछि ।
इतिहास[सम्पादन करी]
होलीक बारेम पौराणिक भनाइ अनुसार प्राचीन समयमा अथवा सत्य युगमे नास्तिक हिरण्यकश्यपु नामक एक गोटे राक्षसक जन्म भेल छल । हिरण्यकश्यपुक भगवान विष्णु नृसिंह अवतारम प्रकट भक संघहार केलक । हिरण्यकश्यपुक सुपुत्र भक्त प्रह्लाद छल । भक्त प्रह्लाद भगवान विष्णुक निक भक्त छल । अपन पुत्र प्रह्लाद भगवान विष्णुक भजन करैत हिरण्यकश्यपुक रास नै भेल । अहिल ओ राजा प्रह्लादक मारक लेल योजनासभ बनावैत छल । एक योजना अनुसार हिरण्यकश्यपु पुत्रके अग्निकुण्डमे फेक माइर अपन बहिन होलिका(जे अग्निसँ नै डहत वरदान भेटल छल)क जिम्मा देलक । हिरण्यकश्यपुक आदेशानुसार होलिका प्रह्लादक काखम लक अग्निम वैठ आगनि धर्मक साथ देलक होलिका डहैक नष्ट भेल प्रह्लादक किछ नै भेल । होलिका दहनक खुसियाली मनाओल आपसमा रङ्ग आ अविरक होली पावनि मनावैक परम्परा चलल धार्मिक मान्यता रहि गेल अछि । तहिना दोसर एक प्रसङ्ग अनुसार द्वापर युगम श्रीकृष्णक मार् उद्देश्य सँ दूध पिलावै गेल कंशक शेना पुतना नामक राक्षसनीक उल्टा कृष्ण मारिदेलक तहिद्वरा शवके ब्रजवासीहसभ अहि दिन जलाक आपसमा रङ्ग आर अबिर छरी खुसियाली मनाओलक वोहिक सम्झनामा अद्यावधिक चीरदाहक होली खेल्ल परम्परा चलल भनाइ अछि ।[७] होली हिन्दूसभक अत्यन्त प्राचीन पावनि छी । इतिहासकारसभ मानैत अछि कि ई पावनिक प्रचलन आर्यसभ सेहो छल । ई पावनिक वर्णन अनेक पुरातन धार्मिक पुस्तकसभमे भेटल जाइत अछि । नारद पुराण आ भविष्य पुराण जेहन प्राचीन हस्तलिपीसभमे ग्रन्थसभमे सेहो ई पावनिक उल्लेख कएल गेल अछि। भारतम विंध्यक्षेत्रको राम गढमर स्थानम स्थित ईसा सँ ३०० वर्ष पुरान एकटा अभिलेखम सेहो एकर उल्लेख कएल गेल अछि। संस्कृत साहित्यम वसन्त ऋतु आर वसन्तोत्सव अनेक कविसभक प्रिय विषय छल ।
नेपालम होली[सम्पादन करी]
फागु पुर्णिमा आ होली ई चाड नेपालम हर्शोल्लाशका साथ मनाओल जाइत अछि। होलीक एक दिन अगाडी साझ नेपालक बसन्तपुर दरबार अगाडि 'होलिका दहन'क ई चाडक सुरुवात होइत अछि। हिरण्यकश्यपुक बहिन होलिकाक बिष्णुके भक्त हिरण्यकश्यपुके सुपुत्र (प्रह्लाद) के मारि अग्नी नजिक जा होलिका पने जलिक नस्ट भेलाहक कारण असत्य माथि सत्यक जित भेल दिनक रुपमा ई पर्ब मनावैत अछि। हिन्दू धर्म मानेवालासभ बाहुल्यता भेल नेपालम होलीक रौनक पूर्व मेची सँ पश्चिम महाकाली धरि भब्य होइत अछि । नेपालम पहाडी क्षेत्रम फागु पुर्णिमाक दिन होली मनावैत् अछि तहिना वोकर बिहान मात्र तराइमा मनाओल जाइत अछि।नेपालक बिशेष शहरसभ काठमाडौं, पोखरा, धरान, चितवन, बिराटनगर, धनगढी लगायत ठामसभमे होलीक रौनक बहत फरक होईत अछि । बिशेष सांस्कृतिक कार्यक्रमसभ ओही रङसभक बर्षासँ शहरक होली रमावैत अछि । नेपालक गाउसभमे सेहो होली भब्यताका साथ मनावैत अछि । होलीमे पानी फेकनाई, अबिर लगायत रङ लगेवाक चलन अछि। होली बिभिन्न प्रकारक बिक्रिती बिसंगती सेहो भेटल गेल अछि। होलीम आजुक युवासभ अण्डा फोड्न् , गाडीक मोबिल लगा , युवासभ मदिरा सेवन जेहन काम होइत अछि जेहन होइत अछि। नेपालक मुख्य शहरसभम होलीक लेल बिभिन्न ठामसभमे कडा सुरक्षा जांच होइत अछि।
सूदुर पश्चिमेली होली खेलक लय[सम्पादन करी]
गहिरिताल[सम्पादन करी]
- रचो रचो हिमान्जल ब्याऊँ ॐ । ॐ । गौरा को ब्याउन शिव चले ।
- कौन दिशाको माडा उँ । २
- कौन दिशाको ब्याउँ — ॐ गौराको ब्याउन................
- पश्चिम दिशाको माडाउँ । २
- उत्तर दिशाको ब्याउँ — ॐ गौराको ब्याउन.............
- कौन तिथिको वरत –२
- कौन तिथिको ब्याँउँ ॐ गौराको ब्याँउन.......
- एकादशि को वरत २
- दुवादशी को ब्याँउँ ॐ गौराको ब्याउन.......
ताल धुमाल[सम्पादन करी]
- मत् जाहो पिया होली, आय रही, मत जाहो पिया होली आय रही ।
- आयो बशंत सवि बन फुले ।
- ऐसि नयाँ ऋतु आँय रहि ।। मत् जाहो.......
- मोर चकोर पपिया बोले ।
- कोयल सयु(स्वर) सुनाय रहे ।। मत् जाहो .......
- जिनके पिया परदेश वसंत है ।
- उनकि नारी सोच रही ।। मत् जाहो ......
- जिनके पिया नित धरपर बैठे ।
- उनकि नारी रंग रहि मत जाहो ....
- आवो गोरी खेलौं होली ।
- रंग मे धुम उडाय रही ।। मत जाहो ......
- जो । जो । तान मरे मुरली पर ।
- सो । सो तान सुनाय रहि – मत जाहो ....
सुन्दर बर राम सलौना है–सुन्दर बर राम सलौना है[सम्पादन करी]
- कौन पुरीको जन्म तुहारो (तुम्हारो) ।
- कौन राजा का छौना है – सुन्दर वर.....
- अवधपुरीको जन्म हमारो ।
- राजा दशरथका छौना हौ – सुन्दर वर....
- कौन के कोखि जनम लियो है ।
- कौनले दुध पिलाया है – सुन्दरु वर.....
- कौशिल्या कोखि जन्म हमारौ ।
- सोमित्रा दुध पिलाया है – सुन्दर वर ....
- काँहि के कारण जन्म तुम्हारो ।
- कौन पुरीमे जाना है – सुन्दर वर..
- रावण मारन जन्म हमारो ।
- जनक पुरीमे जाना है – सुन्दर वर ...
भुज दशरथ नन्दन जनक लली—२[सम्पादन करी]
- दशरथ पुत्र प्रकट भए है ।
- राजा जनक कि भइ है लली – भजु...
- सिता स्वयम्वर यज्ञ रचो है ।
- बात चलि है धनुष कि वलि – भजु...
- कठिन धनुष है शिव शंकर को ।
- कठिन धनुष को खण्ड वलि – भजु...
- सव देशनके भुपति आए ।
- राजा जनक के द्धार वली– भजु..
- विश्वामित्र जनक पुर आए ।
- संग लिए रघुनाथ वलि, –भजु
- वाँया करसे धनुष उठाए ।
- कठिन धनुष को खण्ड वलि – भजु....
- सब देश के भुपती जोथे ।
- धनुष न तोडी लजाय वलि– भजु ...
गहिरी[सम्पादन करी]
- क— दीपक ज्योती वदन वरसो सिय सुन्दर चन्द्र सुरज लाए ।
- ख— वर पाए – वर पाए रघुनाथ हरे । सीता परमेश्वर – वर पाए
- धन्य धन्य सीता भाग्य तुमारो ।
- रघुवरजैसे पतिपाए – सीतापरमेश्र वरपाए र
- धन्य धन्य सीता भाग्य तुमारो ।
- दशरथजैसे सशुरपाए –सीता परेमेश्वर पाए ।
- धन्य धन्य सीता भाग्य तुमारो
- कौशिल्याजैसी सासुपाए – सीतापरमेश्वर पाए
- धन्य धन्य सीता भाग्य तुमारो
- अयोध्याजैसी पुरीपाए –सीता परमेश्वर पाए ।
- धन्य धन्य सीता भाग्य तुमारो
- लक्ष्मणजैसे देवर पाए –सीता परमेश्पर पाए ।
- धन्य धन्य सीता भाग्य तुमारो ।
- सुग्रीवजैसे मितपाए – सीता परमेश्वर पाए ।
- धन्य धन्य सीता भाग्य तुमारो ।
- हनिमन्तजैसे दुतपाए– सीता परमेश्वर पाए ।
चित्र दीर्घा[सम्पादन करी]
सन्दर्भ सामग्रीसभ[सम्पादन करी]
- ↑ "Holidays in India, Month of March 2017", Government of India, अन्तिम पहुँच १८ मार्च २०१६।
- ↑ "Holi festivals of Nepalese"।
- ↑ The New Oxford Dictionary of English (1998) ISBN 0-19-861263-X - p.874 "Holi /'həʊli:/ noun a Hindu spring festival ...".
- ↑ "Date of Holi festival in Nepal and India as of Hindu Vikram Sambat Calendar"।
- ↑ http://www.thecolorsofindia.com/holi-celebrations.html
- ↑ : होली
- ↑ विभिन्न हिन्दू धार्मिक ग्रन्थहरू


text:
फरीदाबाद
फरीदाबाद भारतक उत्तरी राज्य हरियाणा प्रदेशक प्रमुख शहर छी । ई फरीदाबाद जिला अन्तर्गत पडैत अछि ।[२] एकरा सन् १६०७ मे शेख फरीद, जहांगीरक खजाञ्चीद्वारा बनाएल गेल छल ।[३] हुनकर उदेश्य एहि ठामसँ जाइवला राजमार्गक रक्षा करनाए छल । ई क्षेत्र राजधानी दिल्लीसँ २५ किलोमिटर दक्षिणमे अवस्थित अछि ।
१५ अगस्त १९७९ मे ई हरियाणाक १२अम जिला बनल छल । आई फरीदाबाद अपन उद्योगसभक लेल प्रसिद्ध अछि । एकर स्थापना सन् १६०७ मे सूफी सन्त शेख फरीद केनए छल । ओ एतय किला आ मस्जिदक निर्माण सेहो केनए छल । किछ समयबाद एतयक जनसङ्ख्या उन्नति भेल आ एकर उद्योगिकरण होमए लागल । आब एतय अनेक उद्योगिक एकाइसभक स्थापना भ चुकल अछि । हरियाणाक आयक ६० प्रतिशत हिस्सा फरीदाबादसँ आबैत अछि।
ई दिल्लीसँ मात्र १० किमी क दूरीमे स्थित अछि । भारत सरकार एकरा राष्ट्रिय राजधानी क्षेत्र घोषित केनए अछि ।[४] भारतक राष्ट्रिय राजमार्ग २ सँ पर्यटक सहजे फरीदाबादधरि पहुँचि सकैत अछि । सडक मार्ग वाहेक रेल मार्गसँ सेहो सहजे फरीदाबादधरि पहुँचल जा सकैत अछि । दिल्ली-मथुरा रेल लाइन अन्तर्गत फरीदाबादमे रेलवे स्टेशन सेहो बनाएल गेल अछि । पर्यटकसभ फरीदाबादमे विभिन्न क्षेत्रसभ घुमि सकैत अछि ।
प्रमु़ख स्थल[सम्पादन करी]
बडखल झील[सम्पादन करी]
फरीदाबादक बडखल ताल बहुतेक सुन्दर अछि । ई मानव निर्मित ताल छी । एकरसंग अरावली पर्वत श्रृङ्खला अछि । तालमे पर्यटक वाटर स्पोर्टसक आनन्द ल सकैत अछि । एतयसँ किछ दूरीमे बडखल गाम अछि । एहि गामक नाम पर्शियन भाषासँ लेल गेल अछि । बडखलक अर्थ बिना कोनो रोकावट होइत अछि । तालमे पानिक आपूर्ति वर्षाक पानि आ एक छोट जलधारासँ होइत अछि । पर्यटकसभक बासक लेल तालक निकट बासासभ बनाएल गेल अछि । ई बासासभमे बिना कुनो परेशानीक रुकल जा सकैत अछि ।
बाबा फरीद गुम्बद[सम्पादन करी]
स्थानीय लोकसभक अनुसार बाबा फरीदक नाममे फरीदाबादक नाम राखल गेल छल । एतय बाबा फरीदक मजार सेहो बनाएल गेल छल । एकर प्रति स्थानीय लोकसभमे पैग श्रद्धा अछि । मजामे पूजा करिक लेल प्रतिदिन अनेक श्रद्धालु आबैत अछि ।
सुरज कुण्ड पर्यटक परिसर आ हस्तशिल्प मेला[सम्पादन करी]
दक्षिणी दिल्लीसँ ८ किमीक दूरीमे स्थित ई परिसर बहुतेक सुन्दर अछि । स्थानीय निवासीसभ आ दिल्लीवलासभकलेल ई स्थान बेहतरीन पर्यटन स्थल छी । फरबरी महिनामे एतय एक मेलाक आयोजन सेहो कएल जाइत अछि । मेलामे पर्यटक भारतीय शिल्प कलाक शानदार कलाकृतिसभ देख आ किन सकैत अछि । एकर संग बडखल ताल आ मोर ताल सहो एतय अछि ।
बल्लबगढ़[सम्पादन करी]
बल्लबगढ फरीदाबादक सबसँ पैग शहर छी । एतय सन् १८५७ मे शहीद राजा नाहर सिंहक महल छल । बल्लबगढक प्रमुख कालोनीसभ निम्न अछि :
- विजय नगर
- आदर्श नगर
- चावला कालोनी
- भुदत कालोनी
- भीकम कालोनी
- सुभाष कालोनी
बल्लबगढक प्रमुख स्थान निम्न अछि :
- अम्बेडकर चौक
- गुप्ता होटल चौक
- पञ्जाबी धर्मशाला
- पञ्चायत भवन
सन्दर्भ सामग्रीसभ[सम्पादन करी]
- ↑ Falling Rain Genomics, Inc – Faridabad, Fallingrain.com।
- ↑ The Tribune, Chandigarh, India - Delhi and neighbourhood।
- ↑ "District Faridabad". http://faridabad.nic.in/. Accessed April 2016.
- ↑ Faridabad in 2nd smart city list
बाह्य जडीसभ[सम्पादन करी]


text:
दड़िभंगा. विद्यापति सेवा संस्थान, दरभंगाक महासचिव बैद्यनाथ चौधरी 'बैजू' जनौलनि जे एहिबेर संस्थान द्वारा स्थानीय एमएलएसएम कॉलेजक परिसरमे आगामी २६,२७ एवं २८ नवंबरकेँ त्रिदिवसीय मिथिला विभूति पर्व समारोहक आयोजन कएल जाएत जकर तैयारीमे संस्थानक कार्यकर्ता सभ जुटि गेल छथि. पहिल दिन संध्याकाल दीप प्रज्वलित कए एवं विद्यापतिक प्रतिमापर माल्यार्पण कए समारोहक उद्घाटन कएल जाएत. तत्पश्चात विभिन्न क्षेत्रमे मिथिला-मैथिलीक ध्वजवाहक एवं कीर्तीस्थापक सभकेँ संस्थानक दिससँ मिथिला विभूति सम्मानसँ सम्मानित ओ' अभिनंदन कएल जएतनि. एहिबेर जिनका सभकेँ ई सम्मान भेटतनि ताहिमे डॉ. किशोर नाथ झा, दरबारी दास, रामाकांत राय 'रमा', डॉ.शिवाकांत पाठक, प्रसिद्ध चिकित्सक डॉ.मोहन मिश्र एवं शिक्षाविद् डॉ. चंद्रमोहन झा प्रमुख छथि. एकरा बाद विद्यापति गीत एवं लोक संगीत ओ' नाटकक कार्यक्रम सेहो राखल गेल अछि. दोसर दिन दिनमे सेमिनार तथा संध्याकाल कविगोष्ठीक आयोजन होएत. ज्ञात हो जे ई कविगोष्ठी मैथिली साहित्य जगतमे बेस महत्व रखैत अछि. तेसर दिन सगर राति रंगारंग कार्यक्रमक आयोजन होयत जाहिमे संपूर्ण मिथिलाक कलाकार सभ दर्शक सभकेँ अपन-अपन गीत-नाद सँ मनोरंजन करताह.
(Report: मिथिमीडिया ब्यूरो)


text:
कलकत्ता: रंगमंच हेतु समर्पित नाट्य संस्था कोकिल मञ्च डॉ अरविन्द अक्कू द्वारा लिखित नाटक 'अलख निरंजन' केर मंचन आगामी रविदिन 16 फरवरी कें बेरुपहर 4.30 बजे सं महानगर केर महाजाति सदन मे करत. नाटक गंगा झा केर निर्देशन मे मंचित होयत. एहि कें ल' कलाकार लोकनि अभ्यास क' रहलाह अछि. निर्देशक गंगा झा मिथिमीडिया कें बतओलनि अछि जे बहुत मेहनति सं एक नीक नाटक बीछल मंचन हेतु. अक्कू केर लिखल ई नाटक युवा लोकनिक हेतु आँखि फोलयवला अछि. एहि मे युवा मनक द्वंद्व सोझाँ आयल अछि. एखन जखन देश केर पैघ जनसँख्या युवा अछि त' ई नाटक निश्चय मिथिला समाज केर युवा हेतु उपयुक्त अछि. ओ आगां कहलनि जे मैथिली मे मौलिक नाटक बीछब आ ओकर मंचन करब कोनो चुनौती सं कम नहि अछि. आशा करैत छी जे मंच पर नाटक सफल होयत. दर्शकक अपेक्षा पर उतरबा हेतु हम सभ अभ्यासरत छी.
कोकिल मंच केर सचिव नबोनारायण मिश्र बेसी सं बेसी दर्शक कें प्रेक्षागृह मे आबि नाटकक आनंद लेबय ओ कलाकार लोकनिक हौसला बढ़यबा हेतु अयबाक आह्वान कयलनि अछि. मञ्च केर 24म वार्षिकोत्सवक अवसर पर 32म नाट्य प्रस्तुति अछि ई नाटक. नाटकक संगहि गीत-संगीत केर कार्यक्रम सेहो राखल गेल अछि.
(Report: मिथिमीडिया ब्यूरो)


text:
ई छथि मैथिली / हिन्दी रंगमंचक कलाकार आ फ़िल्म/ सिरीयल अभिनेता दिनेश मिश्रा जी । दिनेश जी मैथिली फ़िल्म “ पिया संग प्रीत कोना हम करब “ आर “ हमर अप्पन गाम अप्पन लोक” में सशक्त अभिनयक परिचय द चुकल छथि। सौभाग्य मिथिला पर प्रसारित मैथिलिक पहिल सिरीयल “ नयन ने तिरपित भेल” से हो अभिनय केने छथि । वर्तमान में दिनेश जी एकटा मैथिली फ़िल्मक निर्माण संबंधी परियोजना के मूर्त रुप देब में लागल छथि ।
First Portal of Maithili Films, Artists, Songs, Music, Theater and Entertainment मैथिली फ़िल्म, कलाकार, गीत- संगीत, रंगमंच आ मनोरंजनक पहिल मैथिली पोर्टल
Tuesday, November 22, 2011
अभिनेता दिनेश मिश्रा (Actor Dinesh Mishra)
ई छथि मैथिली / हिन्दी रंगमंचक कलाकार आ फ़िल्म/ सिरीयल अभिनेता दिनेश मिश्रा जी । दिनेश जी मैथिली फ़िल्म “ पिया संग प्रीत कोना हम करब “ आर “ हमर अप्पन गाम अप्पन लोक” में सशक्त अभिनयक परिचय द चुकल छथि। सौभाग्य मिथिला पर प्रसारित मैथिलिक पहिल सिरीयल “ नयन ने तिरपित भेल” से हो अभिनय केने छथि । वर्तमान में दिनेश जी एकटा मैथिली फ़िल्मक निर्माण संबंधी परियोजना के मूर्त रुप देब में लागल छथि ।


text:
नीरजा भनोट
नीरजा भनोट (७ सितम्बर १९६३- ५ सितम्बर १९८६[१]) मुम्बईमा प्यान एम एयरलाइन्सक विमान परिचारिका छल । ५ सितम्बर १९८६ मे मुम्बईसँ न्युयोर्क जाएत प्यान एम विमान ७३क अपहृत विमानमे यात्रीसभक सहायता आर सुरक्षा करैत ओ आतंकवादीसभक बन्दुकक गोलीक शिकार भेल छल ।[१] ओकर बहादुरीक लेल मरनोपरान्त हुनका भारत सरकार शान्ति कालक अपन सर्वोच्च वीरता पुरस्कार अशोक चक्रसँ सम्मानित करने छल आर साथे पाकिस्तान सरकार आर अमेरिकी सरकारले सहो हुनका ई वीरताक लेल सम्मानित करने छल ।
वर्ष २०१० मे हुनका उपर एक चलचित्रक निर्माण करके घोषणा भेल जेहिमे हुनकर भूमिका सोनम कपूर निर्वाह करैत अछि ।[२] नीरजा भनोट चलचित्रक सुरुवात सन् २०१५ मे भेल अछि आर ई चलचित्रक सन् २०१६ क १९ फरबरीमे प्रदर्शन कएल जा रहल अछि ।
प्रारम्भिक जीवनी[सम्पादन करी]
सन्दर्भ सामग्रीसभ[सम्पादन करी]
- ↑ १.० १.१ "Brave in life, brave in death by Illa Vij", The Tribune, १३ नवम्बर १९९९।
- ↑ "सोनम बनेंगी जान पर खेलने वाली 'नीरजा'", बी बी सी (हिन्दी), ५ मई २०१५, अन्तिम पहुँच ११ जून २०१५।


text:
कलकत्ता. दिवंगत साहित्यकार मायानंद मिश्र ओ जीवकांत कें श्रद्धांजलि देबाक लेल सभा आयोजित कयल गेल अछि. सभाक आयोजन काल्हि अर्थात २ अक्टूबर कें सांझ ५ बजे सं स्थानीय विद्यापति विद्यामंदिर मे होयत. साहित्यिक गोष्ठी 'संपर्क' ओ मिथिला सांस्कृतिक परिषद् द्वारा एहि तरहक कार्यक्रम आयोजित कयल गेल अछि. एकर जनतब मिथिलेश कुमार झा देलनि अछि.
एहि अवसर पर कोलकाताक मैथिल साहित्यकार ओ बुद्धिजीवी लोकनि जुटताह. संगहि मासक दोसर रवि कें होमयवला साहित्यिक गोष्ठी संपर्क सेहो काल्हिये होयत. आगां दुर्गा पूजा कें ल' एहन कयल गेल अछि. कार्यक्रमक रूपरेखा सं लगैत अछि जे मायानंद मिश्र ओ जीवकांत पर चर्चा-परिचर्चा संभव आ बहुत नव बात आ जनतब सोझां आयत. संपर्क ओहुना नवतुरिया साहित्यकारक उत्साह बढबैत अछि. काल्हि केर कार्यक्रम जनतब सं भरल होयत. (Report: मिथिमीडिया ब्यूरो)


text:
सीता जी क जन्मक रोचक कथा ..!!
परम अकाल कतौ एकौ बुंद पानिक दरस नै !!!
महराज अपने हर चलवियौ समस्त गुनिजनक अतबे अनुनय अछि ,
जे जखने अपने वसुधाक छाती पर शंतानक दुखः प्रेषित करब तऽ ओ अविलंब कृपा वृष्टि वर्षौति ।
हँ .हँ.!!! हम उठाएब ‘हर ,’ करब भुमिक छेदन आर सुप्त वसुधाक छाति में ,
भरिदेब शंतानक प्रति अथाह ममताक विमल जल ,
जेकरा पिव समस्त जड़-चेतन तृप्त भऽ जायत ।
‘हर ‘ पकरितें मेघ गर्जन करय लागल ,
विजलोका चमकय लागल ,
ततबे में ठेकल हरक सीत में सोनाक संदुक ।
संदुक सँ अव्दितीय प्रकाश ,
जेकरा सं दिक् -दिगंत उदभाषित हुए लागल ,
आर साक्षात कन्यारुपी रत्न पाबि झहरय लागल विदेहराज जनकक अश्रुबुंद ।
समस्त मिथिला क धरती भिजय लागल ,
संग भिजल लागल ममताकमयी मिथिला अधि श्वरी रानी सुनयना मायक कोर आर आँचर ।
समस्त मिथिला ऐश्वर्य सँ परिपुर्ण भय गेलि ,
जेतय साक्षात जगजननी सदेह प्रकट भेलि ,ओतय आब धन्य-धान्यक कोन कथा ,|
याज्ञवल्यक एहि धरती पर स्वयं महामाया जगदम्बाक प्रकट छलिह ।
जय मैथिल जय मिथिला
सुख शान्ति सँ वंचित मैथिल लै ,
करि जन-जनहृदय में संचित स्नेह ।
हम भुमि नंदनी जानकी ।
-रूबी झा


text:
मधुबनी चित्रकला मिथिलांचलक क्षेत्र जेना बिहारके दरभंगा, मधुबनी आओर नेपालक किछ क्षेत्रमेँ प्रमुख चित्रकला अछि।प्रारम्भ में रंगोली के रूप मेँ रहै बला बाद में ई आधुनिक रूपमेँ कपड़ा,दीवार आओर कागज पर सेहो उतैर आईल।मिथिला के औरत सभ द्वारा शुरू कैल गेल अइ घरेलू चित्रकला के पुरूष सेहो अपना लेलखिन ।वर्तमानमेँ मिथिला पेंटिंगक कलाकार सभ अंतरास्ट्रीय स्तर पर मधुबनी व मिथिला पेंटिंग केर सम्मान आओर बढ़ावै के लेल 10000 sq/ft में मधुबनी रेलवे स्टेशनक देवाल पर मिथिला पेंटिंग के कलाकृति सभसँ शोभित कैल गेल अछि। ई पहल निशुल्क अर्थात श्रमदान के रूप में कैल गेल।श्रमदानक रूप मेँ कैल गेल ई अदभुत कलाकृति विदेशी पर्यटक आओर सेनानी सभकेँ खूब पंसद आबैत छैन।
मानल जै ये कि चित्र राजा जनक राम-सीताक विवाहक दौरान महिला कलाकार सभसँ बनओलन्हि।पहिले त सिर्फ ऊंच जाति के महिला के ई कला बनबै के इजाजत छलैन मुदा समय के संगे सिमा सेहो ख़तम भ गेल।आई मिथिलांचल के कतेक गांव के महिला ई कला मेँ दक्ष छैथ।अपन असल रूप में त ई पेंटिंग गाँवक मैट स लेपल गेल झोपड़ी पर देखै लेल भेटै छलै।मुदा आब एकरा कपड़ा आओर कागज के कैनवास पर बनाओल जाइत छै।समय के संगे संगे अइ विधा मेँ पासवान जाति के लोक सभ राजा सलहेसक जीवनक विरतान्त वर्णण करअ लगलखिन्ह।अइ समुदाय के लोक सभ राजा सलहेस के देवता के रूप में पुजै छथिन।


text:
नवका- पुरनका लेख सर्च करु...
बाढ़ि पर सरकारी राहत
कोसीक बाढ़ि सं भारी तबाही भेल... गामक गाम बहि गेल. जान माल के कतेक नुकसान भेल तकर कोनो आकलन करनाय मुश्किल अछि. जखन गामे घर नहिं बाचल...सभ सुडाह भs गेल. सभ किछ दहा गेल त जे सरकार कहत मानय पड़त. सरकारक ओर सं जे डाटा जारी कएल गेल अछि ओकर मुताबिक बाढि सं प्रभावित मधेपुरा... सहरसा... सुपौल... अररिया ओर पूर्णिया जिलाक दु लाख पैंतीस हजार आठ सय छबीस लोक के राहत शिविर मे राखल गेल अछि. आपदा प्रबंधन विभाग के अपर आयुक्त प्रत्यय अमृत के अनुसार पांचु जिलाक 35 प्रखंड... 412 पंचायत... 993 गांव बाढ़ि सं प्रभावित भेल अछि. हुनका मुताबिक बाढि सं एहि जिला मे 235 लोकक आओर 869 जानवरक मौत भेल अछि. बाढ़िक तबाही देख ई संख्या कम लागि रहल अछि. स्थानीय लोकक कहनाय छनि जे मरय वाला लोकक संख्या हजारक हजार अछि.
सरकार के अनुसार एहि जिला मे राहत अनुदान केर तहत प्रत्येक बाढ पीडित परिवार के प्रथम चरण मे एक क्विंटल अनाज आओर 2250 रूपया नकद देल जा रहल अछि. एकरे संग मुख्यमंत्री राहत कोष सं सरकारी शिविर मे रहय वाला परिवार के 250 रूपया कपड़ा आओर बर्तन लेल देल जा रहल अछि. आपदा प्रबंधन विभाग के अनुसार अखन धरि 501694 क्विंटल अनाज आओर 152.33 करोड़ रूपया नकद बांटल गेल अछि. हुनकर सेहो कहनाय छलन्हि जे बाढ राहत कार्य मे 63 मोटरवोट के संग 1283 नाव अखनो चलाएल जा रहल अछि... आ एहि जिला मे 167 राहत शिविर... 193 चिकित्सा शिविर आओर 95 पशु शिविर खोलल गेल अछि. एहि इलाका मे 2155 हेडपम्प सेहो लगाएल गेल अछि.
अगर सरकारी आंकड़ा देखल जाए तं लागैत अछि काज भs रहल अछि मुदा जमीन पर अखनो लोकक के बड़ परेशानी के सामना करय पड़ि रहय छनि. रहय... खाय... पिबय के नीक इंतजाम नहिं अछि. आब त एनजीओ वाला सभ सेहो जा रहल छथिन्ह. अफसर सभ राहत शिविर मे रहय वाला लोकक के हिकारत सं देखय छथिन्ह. पूरा इलाका मे लोक के जिनगी फेर सं नीक जका बसय एहि लेल काफी किछ करय के जरूरत अछि. लोक के बड़का सदमा पहुंचल छनि. हुनका सभके सभ तरहक मदद के जरूरत छनि. खाय...पिबय के संग प्यार के सेहो जरूरत छनि. एहि मे देशक आध्यात्मिक गुरु सभ के आगां अएबाक चाही.
1 टिप्पणी:


text:
बिहार मे बाढ़ि सं हाहाकार मचाल अछि। राज्यक उत्तरी हिस्साक 10 जिला पूर्ण रूप सं प्रभावित भेल अछि। जनजीवन अस्त-व्यस्त भ’ गेल अछि, परन्तु अहि मुश्किलक बीच सेहो उम्मीदक किरण देखबाक मिलल। बाढ़िक कठिनाइ मे फंसल एकटा परिवार मे जिंदगीक आहट सं खुशिक सैलाब आबि गेल अछि। बिहारक पूर्वी चंपारण (मोतिहारी) मे बाढ़िक बीच फंसल एक महिला एनडीआरएफ कें नाव पर बच्ची क’ जन्म देलनि।
न्यूज एजेंसी एएनआई कें ट्वीट मुताबिक, बाढ़ प्रभावित पूर्वी चंपारण जिला मे एक 25 वर्षीय महिला नेशनल डिजास्टर रिस्पॉन्स फोर्स (एनडीआरएफ) कें नाव पर रैबदिन एक बच्ची क’ जन्म देलनि। एकरा बाद एनडीआरएफ कर्मी दुनू क’ एम्बुलेंस मे बाइसा क’ पासक एकटा प्राइमरी हेल्थ सेंटर ल’ गेल। ओतय मौजूद स्वास्थ्य कर्मि दुनू कें प्राथमिक उपचार आ जांच केलनि। कहल जा रहल अछि जे मां आ बच्ची दुनू कें हालत स्थिर अछि।
बाढ़ि सं बिहार मे 11 लाख लोक प्रभावित
कही दी जे बिहारक 10 जिलाक 77 प्रखंड केर 577 पंचायत मे लगभग 11 लाख सं अधिक लोक बाढ़ि सं प्रभावित छैथ। ओतय अखन धरि करीब 10 लोक केर बाढ़िक कारण मृत्यु भ’ गेल अछि। राज्य सरकार केर ओर सं प्रभावित कें लेल राहत आ बचाव कार्य निरंतर चलाओल जा रहल अछि। हेलीकॉप्टर कें माध्यम सं बाढ़ि पीड़ितक फूड पैकेट्स पहुंचाओल जा रहल अछि। दरभंगा आ मोतिहारी जिलाक बहुत गांव मे जतय आवागमन मे दिक्कत भ’ रह अछि, ओतय हेलीकॉप्टर केर मदद सं फूड पैकेट्स देल जा रहल अछि।
आपदा प्रबंधन विभाग कें अपर सचिव रामचंद्रुडु कहलनि जे एनडीआरएफ आ एसडीआरएफ केर टीम सभ’ प्रभावित इलाका मे तैनात अछि आ लोक क’ सुरक्षित जगह पर पहुंचा रहल अछि। राज्यक विभिन्न जिला मे 422 सामुदायिक किचेन चलाओल जा रहल अछि, जतय पर एक लाख 15 हजार बाढ़ि पीड़ित प्रतिदिन भोजन क’ रहल’ अछि।


text:
ललित मल्लिक सानु मधेशी सपुत्र जे मधेशीके हरेक आन्दोलन, मधेशी जनताके हर मुद्दा पर डटके लडेवाला राजनितिकके पोखता मधेशके हरेक तरहके सोचवाला, युवा नेतृके सक्षम युवा जोसीला युवा विधार्थी जिवनसे ही राजनितिक करइत आएल एगो नाम हए, जे रौतहट जिल्लाके गाविस राजपुर तुलीसमे जनमले मधेश और मधेशीके लालके रुपमे रहल तराई मधेश राष्ट्रिय अभियान युवाके केन्द्र अध्यक्ष ललित मल्लिक सानु साथे बज्जिका वाणी साप्ताहीक साथे भेल समसमायी बातचीतके कुछ हिस्सा:
ललीत जि अभि कि साव हो रहल हए ?
राजनितिक रुपसे दोसरका संविधान सभा प्रतिगमनकारी होई ई हमसव निर्वाचनसे पहिलेही आंकलन कएले रही जेकरा कारण हमरा सवके संग न तराई मधेशी राष्ट्रिय अभियान निर्वाचनमे सहभागी नभेल और हमसव ोस निर्णय कएले रही की मधेशी जनताके जायज मागँ संघियता, सुसासन, समान्ता, सम्मान औ न्यायके लेल संघर्ष एगो मात्र विकल्प रहल गेल हए । उ संघर्ष केलेल हमसव पुरा मधेश भर प्रशिक्षण और संग न निमार्ण पर जोड देके एगो शसक्त और निर्णायक अधिकार मुखी संघर्षके तयारी कररहल छी । मधेशके अधिकारी हि हमनीके अभियान रहल ।
लोक्तान्त्रीक या प्रजातान्त्रीक पद्तिहए कि राजनितिक दल सवके निर्वाचनके द्वारा ही सम्पन्नता होईअ ?
देखु मधेशीके राजनितिके अवस्था बुहत भद्रगोल रहलासे निर्वाचन या अधिकार मागेसे पहिले अपने सहि निर्णय उ निर्णयमे सवके समान्न धारर्ण आवश्यक्ता रहल हए । आज सम्मान धारण नभेलासे मधेशीके राजनिति पिछा रहल हए ।
उहे उदेश्यसे कोनो भी हालतमे मधेशीके हितमे दोसरका संविधान सभा नहोसकेके आकलनसे मात्र संग नके विस्तार करके एगो सक्षम कार्यकर्ता निमार्ण हेतु हमसव निर्वाचनमे नगेली आज पता चल गेल ही हए कि केतना कारगर हए मधेश और मधेशीके लेल ।
अपनेके अध्यक्ष जय प्रकास प्रसाद गुप्ता एगो भ्रष्टाचारी नेता भेलासे अपने छवि या अपन स्तीत्व बचावेला ई अभियान संचालन कएल आरोप रहल ?
दिनेश जी राज्य सदैव अपन विरोधी कहु या हितविपरित कार्य करेवाला हरेक व्यक्ति या संग नके लान्छीत करके नेपालके इतिहास बहुती पुराना हए । जल्वन्त उदाहारण नेपालके प्रजातान्त्रीक नायक वि.पि कोइराला पर भी ओहन कओगो लान्छना लगावल गेल ।
भिमसेन थापासे लेके बाबुराम भट्टराई होइत जयप्रकास प्रसाद गुप्ता तक राज्यद्वारा कओनो न कओनो लान्छनासे कलंकित करइत आएल हए । लेकिन एकर ई मतलव नहए कि उ व्यक्ति संघर्ष ही छोडके चल जाई । और जेपि गुप्ता भी उ लान्छनाके अपन एगो संघर्षके चरन मानइत मधेशी जनताके विचमे छत और अपन संघर्षके अगाडी बढारहल छत । हुन्कर लान्छनाके सत्यता मधेशी जनता भली भाती बुझ रहल हए । तमरा अभियानके ११ महिने अवधिमे मधेशी जनताके अपार सहयोग मिल्ल जेसे ई संग न मधेशीके शसक्त क्रान्तीकारी संग नके रुपमे आएल हए ।
मधेशके मुद्दा एक भेलापर भी मधेशी राजनितिकदलसव फुटेके कारण कि होसकइत हए ?
देखु सांग नीक संरचना त हए हि हए लेकिन संघर्षके क्रममे विश्वके इतिहास रहल हए कि संघर्षील संग नमे अनवरत रुपमे फुटेके प्रक्रिया चलते आएल हए, आ भविषयमे भि एकरा रोकेके कओनो सयन्त्र न बनल हए । रहल मधेशके सन्दर्भमे एकर छोट राजनितिक ईतिहास भेलासे मधेशीके संग नीक अभ्यामके अभाव देखल गेल जेसे फुटेके प्रक्रिया अभितक जारी हए लेकिन जइसे जइसे संग नीक अभ्यास और नेतृत्वके विकास होइत जाई ओइसही अपने आप निर्मूल होजाएवाला समस्या रहल हए ।
अपनेके पार्टीके मधेशके कएगो जिल्लामे संग न विस्तार होचकल हए ?
अभि त हमनीके पार्टी तराई मधेशी राष्ट्रिय अभियान मधेशके १८ जिल्लामे जिल्ला कमिटि विस्तार होचुकल हए । बार्की और भी जिल्लामे विस्तार होएके क्रम जारी रहल हए ।
दोसरका संविधान सभाके मान्डेड रहल हए कि माघ ८ गेतके नेपाल नयाँ संविधान पावेवाला हए । अपनेके कईसन लागल हए, जारी हो सकइत हए की ?
भगवान करे कि नेपाल नयाँ संविधान पाए, लेकिन हमरा न लागरहल हए कि माघ ८ गते जारी हो सकी, अगर जारी भी होइत मधेश और मधेशी जनताके हितके कदापी नहोसकी । और हमनी मधेश और मेधशीके अधिकार विनाके संविधान कदापी मानेके लेल तयार नछी । .
अभि तक अपनेके संग न मधेशके या मधेशीके अधिकारके लेल कि की कर रहल हए ?
देखु हमसे मधेश और मधेशी के हरेक अधिकारके लेल डल रहल छी । वितल चइतमे एस एल सी परिक्षामे जनपुरके धवैली परिक्षा केन्द्रमे राज्यद्वारा गोली चलाके ओदिनके समाजीक विषयके परिक्षा स्थगित करावल गेल रहे । जेकर पुनः परिक्षा करावेला हम खुद उहाँ १३ दिन तक अनसनमे बइ के पुनः परिक्षा करएले रहली । एडिवि प्रोजेक्ट जनकपुरमे राखेके लेल धारण पर समेत बइ ल रहली ओइसही रौतहटके किसानके आन्दोलन प्रति पूर्ण सहयोग करइत आएल छी । अइसही मधेश और मधेशीके मुद्दाप्रति साथ देइत अपन संग नके विस्तार कररहल छी ।
रौतहटके किसान सवेके आन्दोलनमे ईहाँके राजनितिक दलसव लम्हर पइसाके खेलमे लागल सुनेमे आएल हए ?
देखु रौतहटके ई किसानके आन्दोलन रौतहटके दु किसीमके वर्गके विचके द्वन्द्वके रुपमे चित्रीत होएलके समाजीक अवस्था हए । एगो रौतहटके करपोरेट समाज और दोसर रौतहटके आम समाज ओमे आम समाजके नेता आम समाजके ओर हए और करपोरेट समाजके नेता करपोरेट समाजके ओर हए । करपोरेट समाजके नेता पइसाके खेलमे लागल हए । अव जनताके मुल्यांकल करके समय हए हुनकर नेता कओन हए ।
अन्तमे मधेशी जनतो कि कहेके चाहवई ?
हम बज्जिाका वाणी साप्ताहीके माध्यमसे मधेशी आम समुदायके लोगके ईहे कहव की मधेशी गुलामीसे निलकेके झोकमे रहल हए । एकवार झोक अपने भी लगाउ ।
ई पत्रिकाके कओनो सल्लाह सुझाव हए की ?
बास्तवमे हमनी रौतहट जिल्लावासीके गर्वके विषय रहल ई बज्जिका वाणी पत्रिकार जेसे हमनीके अपन मातृ भाषा पहिचना दिलारहल हए । ई पत्रिकाके निरंतरत दईत रहु, सदैव चलइत रहे इहे कामना करइ छी । धन्यावाद !


text:
पटना/ कलकत्ता/नव दिल्ली. मिथिलाक लोक आ संगीतप्रेमी कें निःभरोस कयनिहार खबरि सं सकल समाज शोक मे अछि. मैथिलीक सुपरिचित गायिका अंशुमाला नहि रहलीह. खबरिक अनुसार ओ आइ भोरे पटना निवास पर अंतिम सांस लेलनि. ओ बहुत समय सं बेमार छलीह. अंशुमाला झा बहुचर्चित बहुमुखी प्रतिभाशाली गायिका छलीह. मूलत: मधुबनी जिला अन्तर्गक कलुआहीक ढंगा पश्चिम ग्रामक रहनिहार अंशुमाला पटना सं ग्रेजुएशन केलाक बाद दिल्ली विश्वविद्यालयक मिरान्डा हाउस कॉलेज सं एमए, एमफ़िलक बाद हिन्दुस्तानी क्लासिकल आ विद्यापति संगीत में पीएचडी क' रहल छलीह.
एही साल जनवरी मे अंशुमाला सं लेल गेल साक्षात्कार पढि मोन कें फुसलाबी...संताप एतेक सहजता सं नहि जायत तथापि....
अंतमे अपन प्रसंशक सभसँ किछु कहय चाहब?
हम अप्पन प्रसंशक सभक आभारी छी. अहाँ सबहक स्नेह, आशीर्वाद आ सहयोग अतुलनीय अछि. हम हरदम ई प्रयास राखब जे हमर कोनो कदम सं, कोनो वचन सं हमर मिथिला आहत नहि होअय. जल्दिए हम अहाँ सभक समक्ष किछु नव मधुर मैथिली गीत ल' प्रस्तुत होयब. अहां सबहक स्नेह आ आशीर्वादक अभिलाषी.
हम अप्पन प्रसंशक सभक आभारी छी. अहाँ सबहक स्नेह, आशीर्वाद आ सहयोग अतुलनीय अछि. हम हरदम ई प्रयास राखब जे हमर कोनो कदम सं, कोनो वचन सं हमर मिथिला आहत नहि होअय. जल्दिए हम अहाँ सभक समक्ष किछु नव मधुर मैथिली गीत ल' प्रस्तुत होयब. अहां सबहक स्नेह आ आशीर्वादक अभिलाषी.
अहांक मिथिलाक बेटी छी, हम अहांक लाज छी।
बनब अहांक लाज बाबूजी, करब ने नराज बाबूजी।।
बनब अहांक लाज बाबूजी, करब ने नराज बाबूजी।।


text:
किरण लता झा।
बारहवीं के परिणाम निकल गेल छल, दिव्या के साईकिल के घंटी स़ बुझा गेल छल, घर में घुसते चेहरा पर आत्मिक प्रसन्नता सबटा बता रहल छल | खुशी के मारे दिव्या कहली, हम आगू पढ़ब , हमरा पढाई में सरकार भी मदद करत , हम प्रथम श्रेणी स़ पास केलऊ ह़ | माता- पिता सहमति द़ देला, दिव्या कालेज में दाखिला ल़ लेली और आगु के पढाई कऱ लगली | ताही बीच में पीसी ओत़ एकटा बिवाह में सपरिवार गेली, ओत़ पीसी के दियादिन के बहिन से हो सपरिवार उडीसा स़ आयल छलि | दिव्या हुनका अपना सीए बेटा लेल पसंद आईब गेली, और ओ विवाह लेल अपना मत में दिव्या के क़ लेली, जे हम अहां के पुतोह बनाब़ चाहई छी, अहां के हम पढायब , अहां जत़ तक पढ़ चाहब | दिव्या के माता- विवाह लेल तैयार नई छला, परिवार में विवाह के ल़ क़ बहुत विरोध कयल गेल, मुदा लड़का पक्ष स़ बिना दहेज के मात्र विवाह राईत के खर्च पर विवाह क़ लेब पर एते दबाव देल गेल, एते पईघ, पईघ बात कहल गेल कि हुनको सबहक मन डोल गेलईन, कि बेटी के नीक घर, वर के प्रस्ताव इ कहि क़ देल जा रहल अईछ जे पढाई के जिम्मेदारी हम लेब, त़ ओहो सब राजी भ़ गेला | दिव्या के विवाह भ़ गेलईलन
विवाह में बरियाति सब बहुत तमाशा केला जेना कि, बुफे में न ई खायब,गर्मी अई कूलर के वयवस्था करू, तते नं झगड़ा पसार देलथ जे, जयमाला नई भ़ सकल और झट, पट में विवाह क़ क दिव्या के बिदा कऱ पड़लईन , खैर दिव्या सासुर त़ गेली, बहुत समपन्न परिवार छल, मुदा सास कहली जे हम सब बेड़-टी पिया ई छी आई स़ इ अहां के जिम्मेदारी भ़ गेल, हमर सबहक देखरेख केनाई | आब बेचारी कि करती सासुर के जिम्मेदारी देखथ कि अपन पढाई, याकि वैवाहिक जीवन बचाबथ, छोट उम्र में संबंध क जाल में फंस गेली, बेर, बेर हुनका ई समाद नईहर देब़ लेल कहल जाइन जे, पूरा गृहस्थी के सामान मांगू माय -बाप स़ नईत़
माय-बाप स़ भेट त़ दूर फोन पर बात नई कऱ देब| एहि बीच दिव्या के एकटा बच्चा से हो भ़ गेल ईन, आई हालत ऐहन छई जे माय-बाप- बेटी एक दोसरा स़ भेट कि? देख़ लेल तरस गेल छथ, बेटी बताह बईन कुहक रहल छई, त़ माय-बाप अंदरे – अंदर कुहकई छथ | समाज के लाज स़ कियो किछ नई कह रहल छथिन | दिव्या के आत्मविश्वास खत्म भ़ चुकल छईन | बस बांचल छई त़ सिर्फ खून के संबंध |
एहि सत्य कथा स़ बस हमर एतबे प्रशन अई जे
दोषी कौन ??
समाज के लाज स़ बेटी किया नई आगू फैसला ल़ सकई छथ ?
माय – बाप किया अपन घर क़ दरवाजा बंद क़ लेई छथ ?
समाज के किया चुप भ़ जाय पड़ई छई ?
एकर निदान कि ?
हम सब कत़ छी ?
किरण लता झा 🖋


text:
दड़िभंगा टावर लग विश्वास बाबूक होटल. देबाल पर टाँगल लिप्टन कंपनीक नवका कैलेंडर.
बड़ी काल सँ देखि रहल छी- चाहक हरियर-हरियर पत्ती बिछैत, खसिआ जातिक छौड़ी, अत्यंत उघरल, मांसल चित्र...
छौड़ी आगू नमरल अछि, वक्षक अग्रभाग मे गँहीर धारी पड़ि गेल छैक. चित्रकारक अंतर्दृष्टि तूलिका केँ वस्त्रक भीतर धरि घीचिक' ल' गेल छैक, ई थिक कला!
लिप्टनक सुस्वादु चाहक संगे चाहक पात बिछैवाली छौड़ीक मांसल, श्याम देहक संस्पर्श. कला गुरू मम्मट कहने छलाह- कलाक उदेश्य थिक रसोद्रेक! तेसराँ, अनुजवर्गक उपनयन संस्कार मे गाम गेल छलहुँ. हमरा दलानक पछुआड़ मे जे छौड़ी गोइठा ठोकि रहल छलि, सेहो एही चाहवाली छौड़ी सन छलि. उठल बाँहिक निम्न भाग मे एहिना हमर दृष्टि जड़ भ' गेल छल. अपन फाटल नूआ मे वक्षभाग समेटि लेबाक ओकर असफल चेष्टा एखनहुँ स्मरण अछि. मुदा, कैलेंडर परक एहि चाहवाली छौड़ीक उन्नत वक्ष केँ पसरल आँचर मे के समेटि देतैक?
होटलक नौकर लग आबिक' बाजल -'मालिक, चारि आना दू कप चाहक भेल, आ दस पैसा दू टा सिकरेटक.
कलाक संसार सँ सत्यक दिशा मे...
हमरा सोझाँ टेबुल अछि, टेबुल पर चाहक खाली प्याला, प्याला मे सिगरेटक मिझाएल टुकड़ी.
हमर सोझाँ मे रेडियो बाजि रहल अछि, गीत उठि रहल अछि- ले के पहला-पहला प्यार, जादू-नगरी से आया है कोई जादूगर...
गीत सुनि क' चाहवाली छौड़ी मोन पड़ैत अछि. चाहक पत्ती बीछि क' ओ चाह बगानक बड़ा बाबू लग जायत. बड़ा बाबूक गारि सुनि क' कुली सभक मेट लग जायत. मेट लग सँ जायत अपन घर. जत' ओकर बेमार बेटी कनैत-कनैत सूति रहल छैक...एक कप चाह आर लाबह' - हम बजैत छी.
लिप्टनक कैलेंडर, कैप्सटनक सिगरेटक पसरैत धुआँ, चाहक प्याला पर प्याला, होटलक नौकर आ हम. ई सब जिनगीक पहिया थिक, एकरा रोकब संभव नहि. किएक तँ एहि पहिया सभक धूरी थिक - रूपैआ, रूपैआ!
अट्ठाइस-उनतीस बर्खक एकटा स्त्री, पंजाबिन युवती, शरणार्थी युवती, हिन्दू-मुस्लिम दंगा मे जकर सभ किछु, भूत, भविष्य, वर्तमान झरकि गेल छैक, हमरा लग आबि ठाढ़ भ' गेल. बाजलि, हँसैत बाजलि- 'बाबू, एक कप चाय पिला दो !
हम भवभूतिक नाटक पढ़ने छी. ईहो जनैत छी, "यत्र नार्यास्तु पूजयन्ते रमन्ते तत्र देवता: ".
मुदा, ई लज्जाहीना, मर्यादाहीना, सतीत्वहीना स्त्री की पूजाक योग्य थिक?
ई स्त्री तँ भवभूतिक मालती, मदयन्तिका, कामान्दकी, बुद्धरक्षिता, लवंगिका, अवलोकिता आ सीताक नामो नहि सुनने हएत.
होटल मे बैसल सभ व्यक्ति उचकि-उचकि क' आँखि वक्रक क' कटाक्ष करैत, शरणार्थिनीक चित्थी-चित्थी भेल नूआक पार्श्व सँ स्पष्ट होइत अंग अंग केँ देख' लगलाह.
अकस्मात् चाहक पिआसलि स्त्री हमरा सोझाँ मे लागल कुर्सी पर बैसि गेलि. हँसैत आँखि नचबैत बाजलि- 'चाय पिला दो बाबू, सुबह से नहीं पिया है'.
साँझक हल्लुक अन्हार चारूकात पसरि गेल. साँझक हल्लुक बसात, हल्लुक सिहकी, हल्लुक आलस्य हमरा शरीर मे पैसि गेल.
निर्लज्ज भ' क' कहलिअइ -'विश्वास बाबू, दू कप चाह पठा दिअ'.
चाह आबि गेल.
भूखल गाय जकाँ ओ चाह सुड़क' लागलि. हमहूँ संग दैत ओकर अंग भंगिमा देखैत रहलहुँ.
आधा कप चाह समाप्त क' बाँहि सँ ठोर पोछैत ओ बाजलि- 'बाबू आप कहाँ रहता है ? क्या करता है ?'
ताहि सँ तोरा कोन काज ? प्रश्न केलियैक.
उत्तर भेटल- आप बहुत अच्छा आदमी है. ऐसे तो कोई बिना बाँह पकड़े एक पैसा भी नहीं देता है'. उत्तर द' क' कुर्सी सँ ससरल मैल रेशमी साड़ीक आँचर उठबैत कुर्सीक पीठ मे ओंगठैत, देह मोड़ैत आ मधुर भावे हमरा दिस ताकि मुस्कायलि.
क्षण मात्र मे स्त्रीक असंख्य चित्र हमरा आँखि मे पसरि गेल- नाच करैत स्त्रीक चित्र, कथकलीक मुद्रा मे दहिना पयर उठौने, गरदनि टेढ़ कयने, आँगुर छितरेने, बाँहि मोड़ने, पुष्ट पीन वक्ष हिलबैत स्त्रीक चित्र. गृहस्थ स्त्रीक चित्र, केबाड़क अ'ढ़ सँ सड़क दिस तकैत, स्वामीक प्रतीक्षा करैत, सासु-ननदि सँ झगड़ा दन्न करैत, पतिक पएर धोइत, बालक केँ दूध पीयाबैत, देअर सँ हँसी ठठ्ठा करैत स्त्रीक चित्र. अशोक वाटिका मे राक्षसी सभक मध्य बैसलि, सीताक चित्र. हरिणक शावक केँ सिनेह सँ खेलबैत, शकुन्तलाक चित्र. अभिमन्युक शव लग विलाप करैत, उत्तराक चित्र.गौतम पुत्र राहुल केँ कथा-पिहानी सुनबैत, यशोधराक चित्र.
मुदा, अपरचित युवक सँ ओकर बासाक पता पुछैवाली ई युवती के थिक ? की एकर इतिहास ? की एकर भविष्य ?
कथाकार ललितक गल्प 'मुक्ति' आ मुक्तिक शेफालीक चरित्र-कथा पढ़ि, मिथिलाक नारी क्रोध सँ भरि उठलि, मिथिलाक पुरूष घृणा सँ भहरि उठलाह.
मुदा, दरभंगाक टावर लग ठाढ़ि एहि शरणार्थिनी केँ किओ भद्र महिला, किओ सुपुरूष शरण किएक नहि दैत छथिन ?
यैह थिक हमर प्रश्न! यैह थिक हमर सत्य! यैह थिक हमर दर्शन!
एहि पंजाबिन युवती केँ एकटा घर चाही, एकटा परिवार चाही, एकटा पति देवता चाही. एकरेटा नहि, देशक सभ युवती केँ एतबा चाही. से जाबत नहि भेटतै ताबत असंख्य शेफाली, असंख्य फुलपरासवाली, असंख्य दयामन्ती एहिना चाह माँगैत आ देह बेचैत रहतीह !
पुछलियैक- अहाँ हमरा सँ बिआह करब ?
'अहाँ.....?'
चाहक कप खाली करैत ओ हँसलि! बताहि जकाँ हँसय लागलि. हँसिते बाजलि- बाबू, सब पहले ऐसे हीं कहता है. अपना घर में ले जाता है. चार दिन मौज करता है. फिर निकाल देता है. हम जानता है आप भी ले जाएगा तो ऐसा हीं करेगा.
बुझ' मे आबि गेल.एहि युगक परम सत्य सँ एहि स्त्री केँ पूर्ण साक्षात्कार छैक.
विश्वाश बाबूक होटल सँ उतरि केँ सड़क पर अयलहुँ. पाछू-पाछू ओहो उतरलि. हमरा संगे चलैत बाजलि- बाबू इसमे आपका कोई कसूर नहीं है. आप पैसा देता है. मुफ्त में पैसा क्यों देगा ? हमारा पास देने को है हीं क्या ? देह है, सो देता है ! ये बिजनेस है बाबू, इसमें बुरा बात क्या है'.
बिजनेस ! व्यापार ! व्यवसाय.....!
ई युवती शरीरक व्यवसाय करैत अछि. एहि सँ दोख की , पाप की, अधलाह की ? पुछलियै- 'अहाँ कतेक लै छियै' ?
'सुबह से कुछ नहीं खाया है. कुछ खिला दीजिए बाबू, फिर जो कहिए, करूँगी' - कहैत कहैत ओ हमर बाँहि ध' लेलक.
एहि सँ सस्त आर की ?
फेर होटल दिस घूरि अयलहुँ. विश्वाश बाबू केँ कहलियनि- 'ई जे खाथि, खुआ दिऔन. पैसा हमरा नामे लिखि लिअ'. हमरा दिस बिना तकनहि ओ होटल मे पैसि गेलि.
हम ओकरा दिस बिना तकनहि होटल सँ बहरा गेलहुँ.


text:
नयी दिल्ली । पूसा जैविक कृषि शोध संस्थानक स्थान पर स्थापित कैल गेल राजेंद्र कृषि विश्वविद्यालय एहि सालक अंत तक सेंट्रल यूनिवर्सिटी बनि जाएत। केंद्रीय कृषि मंत्री राधामोहन सिंह कहला अछि जे ओना त एहि संस्थान कए केंद्रीय संस्थान बनेबाक सैद्धांतिक मंजूरी 2009 मे देल जा चुकल अछि, मुदा एहि सालक अंत तक एकर हस्तानांतरण क प्रक्रिया पूरा क लेल जाएत। श्री सिंह कहला अछि जे केंद्र एहि संस्थान पर अगिला पांच साल मे करीब 100 करोड टका खर्च करत जेकर आवंटन एहि साल शुरु क देल जाएत। श्री सिंह कहला जे एहि संबंध में हुनकर बिहारक मुख्यमंत्री स तीन बेर वार्ता भ चुकल अछि आ केंद्र आ राज्य सरकारक अधिकारी सेहो कई बेर बैसार केलथि अछि। किछु तकनीकी मामला फंसल छल, जेकरा दूर कैल गेल अछि आ बहुत जल्द एहि संस्थान कए केंद्रीय दर्जा प्रदान क देल जाएत।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, latest bihar news, latest maithili news, latest mithila news, maithili news, maithili newspaper, mithila news, patna, saharsa


text: पटना । चुनाव के दौरान हवा मे उडैत हेलीकॉप्टर देखि अगर अहां कए ओहि पर चढबाक इच्छा भ रहल अछि ओहि लेल नेता बनबाक निवार्यता आब नहि रहत। पाटलिपुत्र एयरक्राफट नामक कंपनी मात्र 2500 टका मे अहां लेल इ व्यनवस्थाि क रहल अछि। इ योजना शुरु भेला स नहि केवल अहांक बिहारक आसमान मे उडबाक सपना साकार होएत, बल्कि एहि स बिहार मे पयर्टन कए नव पंख लागि सकैत अछि। सब किछु ठीक रहल त सोनपुर मेला क अवसर पर इ योजना शुरु भ सकैत अछि। 500 फुट ऊपर स हरिहर क्षेत्र क अवलोकन अहां क सकैत छी। कंपनीक निदेशक हंस कुमार कहला जे कंपनी चारि सीट वाला एकटा हेलीकॉप्टार बिहार मे लोक कए आसमान मे घुमेबा लेल अनलक अछि। आर44 श्रेणी क हेलीकॉप्टइर पटना एयरपोर्ट पर पहुंच चुकल अछि। एकरा लेल स्थामनीय प्रशासन स वार्ता चलि रहल अछि आ उम्मीरद अछि जे सोनपुर मेला स एहि योजनाक शुभारंभ होएत। ओ कहला जे एक बेर मे तीन गोटे कए घुमाउल जाएत। जेकरा लेल बुकिंग शीघ्र शुरु होएत। ओ कहला जे सोनपुर क संग संग आन पर्यटन स्थाल लेल सेहो योजना तैयार कैल जा रहल अछि आ स्थाोनीय प्रशासन स अनुमति लेल वार्ता चलि रहल अछि। श्री कुमार कहला जे हवाई जहाज स बेसी सुवितगर हेलीकॉटर सेवा होइत अछि। उल्लेिखनीय अछि जे पर्यटनक नजरि स एहन सेवा बिहार मे पहिल बेर शुरु भ रहल अछि। श्री कुमार बतेलाह जे 10 मिनट क यात्रा लेल पर्यटक कए मात्र 2500 टका लागत, जखन कि 20 मिनटक यात्रा लेल 9050 टका वसूलल जायत। श्री कुमार कहला जे आधा घंटा लेल किराया 12500 टका राखल गेल अछि। एकर संगहि ओ कहला जे ओहन बच्चात कए कोनो टिकट नहि लागत जे सीट पर बैसबा योग्या नहि अछि। एहि सेवाक बुकिंग ट्रेवेल एजेंसी क माध्यीम स होएत, संगहि कंपनीक बेवसाइट पर सेहो एकर बुकिंग भ सकत। अगर इ योजना सफल रहल त सडक मार्ग क असुविधा स पर्यटकक बाट तकैत बिहार क पर्यटन स्थकल कए नव जीवन भेट सकैत अछि, संगहि एहि स जुडल युवा सब कए रोजगारक नव अवसर भेट सकैत अछि। बिहार लोक जीवन मे नव पंख लागि सकैत अछि।


text:
गोपाल प्रसाद रिमाल
गोपालप्रसाद रिमाल (१९७५-२०३०) नेपाली साहित्यमे प्रगतिवादी साहित्यकारक रूपमे चिनावैत अछि । काठमाडौंक लगनटोलमे जन्मल गोपालप्रसाद रिमाल निकै प्रतिभावान् व्यक्तिक रूपमे परिचित अछि । हुनकर "आमाको सपना" कृतिक लेल हुनका २०२० सालक मदन पुरस्कार प्रदान केने छथि । हुनकर वि.सं.२०३० मे त्रिभुवन पुरस्कारसँ सेहो सम्मानित भेल । छन्दमे लेख्ने परम्पराके तोइड गद्यमे कविता लिखलासे उनकर क्रान्तिकारी कविक रूपमे सेहो परिचित अछी । कम लिख ढेर जस कमावै बालामे हुनका एक छी ।
जीवनी[सम्पादन करी]
बाल्यकाल[सम्पादन करी]
रिमालक जन्म वि.सं. १९७४ जेठ १८ गते लगनटोल, काठमाडौंमे भेल छल। उनकर पिताक नाम उमाकान्त रिमाल छी।
शिक्षा[सम्पादन करी]
ओ प्रमाणपत्र तहधरिक अध्ययन केने छल ।
साहित्यिक यात्रा[सम्पादन करी]
रिमालक प्रकाशित रचना वि.सं. १९९२मे शारदामे "प्रति" शीर्षकक कविताके मानैत अछि ।
व्यक्तिगत जीवन[सम्पादन करी]
निधन[सम्पादन करी]
उनकर निधन वि.सं. २०३० कार्तिक ८ गते काठमाडौंमा भेल छल ।
कृतिसभ[सम्पादन करी]
१) मसान (नाटक, वि.सं. २००३)
२) यो प्रेम (नाटक,लेखन २००२, प्रकाशन वि.सं. २०१५)
३) आमाको सपना (कविता सङ्ग्रह २०२०)
उनकर मसान समकालिन साहित्यमे चर्चित नाटक छी। आमाको सपना कवितासंग्रह लगायतक उनक विभिन्न कृतिसभ प्रकाशित अछी। चर्चित नेपाली गीत " रातो रगत र चन्द्र सूर्य जंगी निशान हाम्रो " हिनका लिखने अछि।
पुरस्कार, मान-सम्मान, पदक[सम्पादन करी]
१) वि.सं. २०१९क मदन पुरस्कार "आमाको सपना" का लेल प्राप्त[१]
२) वि.सं. २०३०मे 'त्रिभुवन पुरस्कार' प्राप्त


text:
कलकत्ता : मिथिला सेवा समिति द्वारा रविदिन 21 दिसंबरकें अधिकार दिवस समारोह केर आयोजन बेलूड़ स्थित विद्यापति भवनमे भेल. एहि कार्यक्रममे दिवंगत मैथिली लेखक ओ रंगकर्मी कुमार शैलेन्द्रकें श्रद्धांजलि अर्पित कएल गेल. कार्यक्रमक मुख्य अतिथि सुपौलसं आएल ओ मैथिली दैनिक मिथिला आवाज केर संपादक रहल अरविन्द ठाकुर छलाह. कुमार शैलेन्द्र पर ई अपन वक्तव्यमे बेस इजोत देलनि .
ज्ञात हो जे कुमार शैलेन्द्र केर निधन 16 दिसंबर कें कलकत्ताक विशुद्धानंद अस्पतालमे भ' गेलनि. कुमार शैलेन्द्र विगत कएक माससं बेमार छलाह. 50 वर्षीय एहि सक्रिय मैथिलीसेवीक मृत्यु समूचा मैथिल समुदायकें दुखित क' देने अछि. देश भरिमे श्रद्धांजलि सभाक आयोजन भेल अछि.
दू सत्रमे आयोजित कार्यक्रमक पहिल सत्रमे मैथिली अधिकार दिवस ओ कुमार शैलेन्द्र पर वक्ता लोकनि अपन विचार प्रकट केलनि. अरविन्द ठाकुर, प्रदीप कुमार झा, घनश्याम चौधरी, भास्करानंद झा भास्कर, रूपेश त्योंथ, चन्दन कुमार झा अपन विचार व्यक्त केलनि. अरविन्द ठाकुर कहलनि जे शैलेन्द्र जिदियाह छलाह आ यएह जिद हिनका उत्तम कलाकार ओ लेखक बनबैत छल. हुनकामे अजब केर प्रतिभा छलनि. जहिना नाट्यकर्ममे अपनाकें समर्पित केने छलाह, तहिना कोनो विषय पर क्षण भरिमे लिखि सकै छलाह. हुनक एहि गुणकें मिथिला आवाजमे काज पडैत छल. ओ कहलनि जे शैलेन्द्र नै रहलाह से पतियाएब संभव नै भ' रहल अछि.
भास्करानंद झा 'भास्कर' हिनक नाट्य प्रतिभा दिस इजोत देइत बजलाह जे कुमार शैलेन्द्र मात्र अपनहि नै अभिनय करैत छलाह. ई अपना पाछा भारी संख्यामे रंगकर्मी लोकनिकें तैयार क' छोडि गेलाह अछि. हिनक प्रतिभासं मैथिली-मिथिला आओर लाभान्वित भ' सकै छल मुदा से नै भ' सकल. रूपेश त्योंथ रंगकर्मी ओ साहित्यकार लोकनिक सहयोगार्थ समाजकें आगू अयबाक आह्वान केलनि. ओ कहलनि जे एकटा साहित्यकार, कलाकार अपन सर्वस्व समाज लेल न्योछावर क' देइत अछि आ अंतमे दुःख भोगैत अछि. हिनक संरक्षण ओ प्रोत्साहनक लेल सामाजिक संस्था सभकें आगू अएबाक चाही. चन्दन कुमार झा अधिकार दिवस पर अपन बात रखलनि. सत्रक संचालन भवनाथ झा केलनि.
दोसर सत्रमे भव्य कवि गोष्ठीक आयोजन भेल जाहिमे अरविन्द ठाकुर, बिनय भूषण, मिथिलेश कुमार झा. अनमोल झा, अजय तिरहुतिया, राजीव रंजन मिश्र, आमोद झा, भास्करानंद झा 'भास्कर', विजय इस्सर, अशोक चौधरी, अमर भारती, रूपेश त्योंथ, चन्दन कुमार झा, उमाकांत झा बक्शी, राघवेन्द्र झा राघव आदि कवि लोकनि कविता पाठ केलनि. संजय झा केर धन्यवाद ज्ञापनसं कार्यक्रम संपन्न भेल. एहि अवसर पर सदन खचाखच भरल छल. श्रोता लोकनि कार्यक्रमक अंत धरि बैसल रहलाह. कविगोष्ठी केर संचालन बिनय भूषण केलनि.
(रिपोर्ट : मिथिमीडिया ब्यूरो)


text:
गौर, जेठ १४ । गौर नगरपालिकाके नगर प्रमुख मेयर अजय कुमार गुप्ता, गौर नगर क्षेत्रमे विकास विरोधि तत्वसव सर्वसधारण जनता उपर हावी भेलासे विकास निर्माणमे कठीनाई होईत आएल बतएले छत । आजु सोमवारके सवेर लोक सेवा आयोगके कक्षाके उदघाटन करईत मेयर गुप्ता, कुच्छ विकास विरोधी तत्व जे अपन सिमित स्वार्थकेलेल अनावसक गौर नगरवासीमे भ्रम पैदा करईत आएलासे ओहन व्यक्तिसे सावधान रहेला गौर नगरवासीसे अनुरोध कएले हए ।
मेयर गुप्ता, विकास विरोधी तत्व आ भ्रम पैदा करेवाला व्यक्तिके गौर नगरवासी डटके प्रतिकार करेला समेत आग्रह कएलन ।
कार्यक्रमके प्रमुख अतिथिके वक्ताके रुपमे बोलईत मेयर गुप्ता, ई लोक सेवा आयोगके कक्षा सफल भेलापर अगामी दिनमे एकरा प्रोत्सान देवेके आ गौर नगरवासीके भौतिक विकास से जादाँ, शिक्षा, स्वाथ्य, व्यपार, कृषी सहित सवै क्षेत्रके विकास करेक प्रति प्रतिवद्ध रहल बतएलन ।
दोसर वक्ताके रुपमे रहल गौर नगरपालीकाके उप मेयर किरण कुमारी ठाकुर, गौर नगरवासीके सर्वपक्षिय विकासला नगरपालिका आगे बढ रहलासे एकरा सव नगरवासी अपनत्वके रुपमे ग्रहन करईत सहयोग कएलासे मात्र सर्वपक्षिय विकास सम्भव होएके बताएलन । कार्यक्रममे राजनैतिक विशलेषक चिरंजिवी सिंह, करदाता सेवा केन्द्र गौरके प्रमुख बलराम राय याद, देव बचत तथा रिण सहकारी संस्थाक लालविहारी साह, नेपाल पत्रकार महासंघके अध्यक्ष रविन्द्र प्रसाद साह लगायतके बक्तासव अपन मन्तव्य राखले रहे ।
गौर नगरवासीके नेपाल सरकारके अंगके रुपमे रहे कर्मचारी बनावेके आ वेरोजगारी दुर करेके उदेश्यसे राजदेवी मिडिया सेन्टरके आयोजना तथा गौर नगरपालिकाके सहयोगमे गौर नगरके २५ जने विद्यार्थीसवके सहभागीतामे एक महिने लोकसेवा आयोगके तयारी कक्ष संचालन भेल हए ।
कार्यक्रम आयोजक संस्थाके अध्यक्ष रामपुकरा राउतके अध्यक्षतामे सम्पन्न भेल रहे कार्यक्रममे स्वागत आयोज संस्थाके कोषाध्यक्ष विजय पटेल कएले रहलन त संचालन दिनेश संगम कएले रहे ।


text:
लखनऊ
लखनऊ (/ˈlʌknaʊ/ ( सुनी) Lakhna'ū) भारतक उत्तर प्रदेशक राजधानी छी। ई शहर, लखनऊ जिला तथा लखनऊ प्रमण्डलक प्रशासनिक मुख्यालय सेहो छी। लखनऊ शहर अपन खास नजाकत तहजीबवला बहुसांस्कृतिक खूबीक लेल प्रसिद्ध अछि। सन् २००६ मे ई शहरक जनसङ्ख्या २,५४१,१०१ तथा साक्षरता दर ६८.६३% छल।[७] कानपुर शहरक बाद ई शहर उत्तर-प्रदेशक सबसँ पैग शहर छी। शहरक बीचसँ गोमती नदी बहैत अछि, जे लखनऊक सांस्कृतिक हिस्सा छी
लखनऊ ओ क्षेत्रमे स्थित अछि जे ऐतिहासिक रूपसँ अवध क्षेत्रक नामसँ जानल जाइत अछि । लखनऊ एतिहासिक रुपसँ एक बहुसांस्कृतिक शहर रहल अछि । एतय शिया नवाबद्वारा शिष्टाचार, सुन्दर उद्यान, कविता, सङ्गीत तथा बढिया व्यञ्जनके सबदिने संरक्षण देनए छल । लखनऊके नवाबक शहर कऽ रूपमे सेहो जानल जाइत अछि।[८] एकरा पूर्वक स्वर्ण शहर (गोल्डेन सिटी) तथा शिराज-ए-हिन्द क रूपमे जानल जाइत अछि। आजुक लखनऊ एक जीवन्त शहर छी जे एखन एक आर्थिक विकासक बाटदिस अछि आ ई भारतक तेज गतिशील गैर-महानगरक शीर्ष पन्द्रह शहरसभमेसँ एक छी।[९] ई हिन्दी आ उर्दू साहित्यक केन्द्रमे सँ एक छी ।
इतिहास[सम्पादन करी]
लखनऊ प्राचीन कोसल राज्यक हिस्सा छल। ई भगवान रामक विरासत छल जकरा ओ हुनकर भाई लक्ष्मणकेँ समर्पित करि देनए छल।[१०] अत: एकरा लक्ष्मणावती, लक्ष्मणपुर या लखनपुरक नामसँ सेहो जानल गेल, जे बादमे परिवर्तन भऽ लखनऊ भेल। ई शहरसँ अयोध्या मात्र ८० माइलक दूरीमे स्थित अछि।[१०] एक अन्य कथा अनुसार ई शहरक नाम, 'लखन अहीर' जे 'लखन किला'क मुख्य कलाकार छल, कऽ नाममे राखल गेल छल। लखनऊक वर्तमान स्वरूपक स्थापना नवाब आसफुद्दौलाद्वारा सन् १७७५ मे कएल गेल छल। अवधक शासकसभ लखनऊके अपन राजधानी बनाए एकरा समृद्ध बनेने छल। मुदा ओकरबादक नवाब विलासी आ निकम्मा सिद्ध भेल। ई नवाबसभक काहिल स्वभावक परिणामस्वरूप लर्ड डलहौजीक फौजसभ बिना युद्ध अवधक अधिग्रहण करि ब्रिटिश साम्राज्यमे मिलेनाए छल। सन् १८५० मे अवधक अन्तिम नवाब वाजिद अली शाह ब्रिटिश अधीनता स्वीकार केनए छल। लखनऊक नवाबसभक शासन एहि प्रकार समाप्त भेल।[१०]
सन् १९०२ मे नर्थ वेस्ट प्रोभिन्सक नाम बदलि युनाइटेड प्रोभिन्स अफ आगरा एन्ड अवध कएल गेल। साधारण बोलचालक भाषामे एकरा युनाइटेड प्रोभिन्स या युपी कहल जाइत अछि। सन् १९२० मे प्रदेशक राजधानीके इलाहाबादसँ बदलि लखनऊ बनाएल गेल। प्रदेशक उच्च न्यायालय इलाहाबादमे रहल आ लखनऊमे उच्च न्यायालयक एक खण्डपीठ स्थापित कएल गेल। स्वतन्त्रताबाद १२ जनवरी सन् १९५० मे ई क्षेत्रक नाम बदलि उत्तर प्रदेश राखल गेल आ लखनऊ एकर राजधानी भऽ गेल।
चित्र दीर्घा[सम्पादन करी]
आसफुद्दौला
१७७५-१७९७[११]
सन्दर्भ सामग्रीसभ[सम्पादन करी]
- ↑ "CONTACT DETAILS OF COMMISSIONERS AND MAYORS OF AMRUT CITIES", Atal Mission for Rejuvenation and Urban Transformation।
- ↑ "Lucknow Pin Code list, Population density ,literacy rate and total Area with census 2011 details", अन्तिम पहुँच २४ जुलाई २०१४।
- ↑ "Lucknow Municipal Corporation Demographics", Census of India, अन्तिम पहुँच ३ जून २०१६।
- ↑ "Cities having population 1 lakh and above, Census 2011" (PDF), The Registrar General & Census Commissioner, India, अन्तिम पहुँच २५ जून २०१४।
- ↑ "District Census Handbook - Lucknow" (PDF), Census of India, The Registrar General & Census Commissioner, पृ: २८, अन्तिम पहुँच ७ जून २०१६।
- ↑ "The top 15 Indian cities by GDP | India's top 15 cities with the highest GDP", Yahoo! Finance, २८ सितम्बर २०१२, अन्तिम पहुँच ४ अगस्त २०१४।
- ↑ आइडेन्टिफिकेशन अफ माइनौरिटी कन्सन्ट्रेशन डिस्ट्रिक्ट्स पब्लिक इन्फोर्मेशन ब्यूरो
- ↑ Mathini (२०१७-०८-०९), "Lucknow, the city of Nawabs and Tehzeeb", म्याजिक इन्डिया (अङ्ग्रेजीमे), अन्तिम पहुँच २०२०-०४-१८।
- ↑ फास्टेस्ट ग्रोइंग सिटीज़ (१ टू १००) | सिटी मेयर्स स्टैटिस्टिक्स |
- ↑ १०.० १०.१ १०.२ "History" (अङ्ग्रेजीमे), अन्तिम पहुँच २०२०-०४-१८।
- ↑ पब्लिक इन्फोर्मेशन ब्यूरो
- ↑ लखनऊक इतिहास
बाह्य लिङ्कसभ[सम्पादन करी]


text:
> विद्यापति स्मारक मंच कयलक पुण्यार्थीक सत्कार
कलकत्ता/ दड़िभंगा. तिला संक्रांति मिथिला सहित देश-विदेश मे सोहनगर रहल. सक्रांतिक शुभ अवसर पर शहरी आ ग्रामीण क्षेत्र मे भोरे लोक पवित्र नदी मे स्नान-ध्यान कयलनि. दड़िभंगा मे श्यामा मंदिर, विश्वविद्यालय परिसर स्थित हनुमान मंदिर सहित अन्य मंदिर सभ मे लोकक भीड़ देखल गेल. गरीबक कंबल, अन्न सहित अन्य वस्तु वितरित कयल गेल. कतेको स्थान पर धार्मिक आयोजन कयल गेल. उच्चैठ भगवती स्थान सहित ओहि पार जनकपुर मे सेहो दर्शनार्थी लोकनि बहुसंख्य देखल गेलाह.
एकर संगहि मिथिला सं भारी संख्या मे लोक गंगासागर स्नान करबा हेतु पश्चिम बंगाल स्थित सागरद्वीप पहुँचलाह. एहि बेर महापर्व पर गंगासागर मे करीब पांच लाख तीर्थयात्री पुण्य स्नान कयलनि. श्रद्धालु लोकनि पुण्य स्नानक बाद कपिल मुनि मंदिर मे स्थापित कपिल मुनि, गंगा भगीरथ, हनुमान जी, शंकर जी, काली जी सहित नौ विग्रहक दर्शन क' पूजा-अर्चना कयलनि. एहि अवसर पर पुरी केर शंकराचार्य निश्चलानंद महाराज सागर केर आरती कयलनि. कपिल मुनि मंदिरक महंत ज्ञान दास साढ़े चारि बजे शाही स्नान कयलनि. एहि अवसर पर पश्चिम बंगालक उद्योग मंत्री पार्थ चटर्जी, योजना व विकास मंत्री रछपाल सिंह, पूर्व केन्द्रीय मंत्री मोहन जटुआ, सुंदरवन विकास मंत्री व स्थानीय बंकिम हजरा सेहो पहुंचल छलाह.
विद्यापति स्मारक मंच, कोलकाता द्वारा बाबूघाट कोलकाता मे सेवा शिविर लगाओल गेल अछि. 10 जनवरी सं शिविर शुरू कयल गेल अछि, जे 16 जनवरी धरि चलत. एहि शिविर मे देशक चतुर्दिक स्नानार्थी व पुण्यार्थी कें भोजन, आवास, चिकित्सा आदिक सुविधा नि:शुल्क उपलब्ध कराओल जाइत अछि. ज्ञात हो जे विगत 22 साल सं विद्यापति स्मारक मंच द्वारा सेवा शिविर लगाओल जाइत अछि.
(Report: मिथिमीडिया ब्यूरो / फोटो : बैद्यनाथ झा)


text: मिथिलाक सुदीर्घ विद्वत परंपरामे महाकवि लाल दासक नाम एकटा अत्यंत महत्वपूर्ण कड़ी अछि. हिनक जन्म वर्तमान मधुबनी जिलाक खड़ौआ गाममे फाल्गुन कृष्ण तृतीया रवि सन 1263 साल, 1912 विक्रमाब्द, तदनुसार 9 फरवरी 1956 केँ भेलनि. हिनक पिताक नाम बचकन दास छलनि. कविवर लाल दास नेनेसँ कुशाग्र बुद्धि आ बहुमुखी प्रतिभासंपन्न रहथि. मैथिलीक अतिरिक्त ई संस्कृत, हिन्दी तथा फारसीक सेहो ज्ञाता रहथि. ई महाराज रमेश्वर सिंहक दरबारक रत्न छलाह. मिथिलेशक रमेश्वर सिंहक संगे काशी, प्रयाग, अयोध्या, वृन्दावन, वैद्यनाथ, कामाख्या, बदरी नारायण, केदार आश्रम, जगन्नाथपुरी इत्यादि अनेकानेक दुर्लभ तीर्थ स्थान सभक पर्यटन तँ करबे कएलनि संगहि एहि तीर्थाटनक क्रम मे प्रकृतिकेँ सेहो लग सँ देखलनि आ अपन रचना सभमे प्रकृति सौन्दर्यक वर्णन कऽ एकरा सार्थकता प्रदान कएलनि. रमेश्वर चरित मिथिला रामायण, ’जानकी रामायण, महेश्वर विनोद, स्त्री शिक्षा,’ ’सावित्री-सत्यवान,’ ’चण्डी चरित,’ ’विरुदावली,’ ’दुर्गा सप्तशती,’ तन्त्रोक्त मिथिला माहात्म्य’ आदि हिनक अनेक ग्रंथ प्रकाशित छनि जाहिमे "रमेश्वर चरित मिथिला रामायण" हिनक सभसँ महत्वपूर्ण ग्रंथ थिक. ई रामायण चन्दाझा कृत 'मिथिला भाषा रामायण"क किछुए दिन बाद लिखल गेल, मुदा प्रकाशित बहुत बादमे भेल. हिनक रामायणमे आठ काण्ड अछि. अन्तिम काण्डक नाम थिक पुष्कर काण्ड जाहिमे जानकीक अलौकिक शक्तिक प्रधानता देखाओल गेल अछि. हिनक रामायणक विशेषता अछि जे एहिमे सीताक चरित्र आ आदर्शकेँ प्रधानता देल गेल अछि. एहिसँ हिनक मातृभूमि आ मातृभाषाक प्रति अनुराग परिलक्षित होइत अछि. कवीश्वर चन्दाझा जँ आधुनिक मैथिली साहित्यक प्रवर्तक मानल जाइत छथि तऽ महाकवि लाल दास आधुनिक मैथिली साहित्यक एकटा प्रमुख उन्नायक मानल जाइत छथि. ई गद्य, पद्य, नाटक सहित साहित्यक हरेक प्रमुख विधामे सिद्धहस्त छलाह. मिथिला-मैथिली गौरव-गान हिनक रचनाक प्रमुख अंग रहल अछि. हिनक भाषा सरल, स्वच्छ, स्पष्ट ओ सरस अछि. वर्णन विशद ओ चमत्कारक. मिथिलाक एहि विभूतिक अग्रहण कृष्ण तृतीया रवि सन 1328 साल तदनुसार 1921 ई. मे मात्र 65 वर्षक अवस्थामे निधन भऽ गेलनि. अपन अनेकानेक आ अद्वितीय रचनासँ मैथिली साहित्यक भंडार भरबाक लेल महाकवि लाल दास अर्चा-चर्चा मैथिली-मैथिल आ मिथिला सबदिने करत. आइ हुनक 158 जयंती पर मिथिमीडिया एहि विभूतिकेँ श्रद्धांजलि अर्पित करैत अछि. — चंदन कुमार झा


text:
आर्मेनिया
आर्मीनिया (आर्मेनिया) यूरोपक काकेशस क्षेत्रम स्थित एकटा देश छी। एकर राजधानी येरेवन छी। १९९० पूर्व ई सोवियत संघक एक अंग छल जे एक राज्यक रूपम छल। सोवियत संघमा एक जनक्रान्ति एवं राज्यसभक स्वतन्त्रता संघर्ष आर्मीनियास २३ अगस्ट १९९०म स्वतंत्रता प्रदान केनेए छल, परन्तु एकर स्थापनाक घोषणा २१ सितंबर १९९१म भेल छल एवं एकरा अन्तरराष्ट्रिय मान्यता २५ दिसंबरमा भेटल। एकर सीमासभ] तुर्की, जर्जिया, अजरबैजान र ईरानसित लागेकाछन्। यहाँ ९७.९ प्रतिशत भन्दा अधिक आर्मीनियाई जातीय समुदायका अतिरिक्त १.३% यजिदी, ०.५% रूसी आर अन्य अल्पसंख्यक निवास करेत अछी। आर्मेनिया प्राचीन ऐतिहासिक सांस्कृतिक धरोहर भेल देश छी। आर्मेनियाका राजा चौथो शताब्दीमा नै ईसाई धर्म ग्रहण केनेए छल। यहि प्रकार आर्मेनिया राज्य ईसाई धर्म ग्रहण गर्ने प्रथम राज्य छी।
परिचय[सम्पादन करी]
जनसंख्या[सम्पादन करी]
इतिहास[सम्पादन करी]
भूगोल[सम्पादन करी]
राजनीति[सम्पादन करी]
अर्थतन्त्र[सम्पादन करी]
धर्म[सम्पादन करी]
जीवनशैली[सम्पादन करी]
बाह्य जडीसभ[सम्पादन करी]
एहो सभ देखी[सम्पादन करी]
- ↑ आर्मेनिया अघराज्यको संविधान, प्रलेख-१२.
- ↑ आर्मेनिया अघराज्य का संविधान, प्रलेख-५५.
- ↑ "नेशनल स्टैटिस्टिकल सर्विस, आर्मेनिया गणराज्य"।
|accessyear=प्यारामिटर ग्रहण नै केलक (सहायता);
|accessmonthday=प्यारामिटर ग्रहण नै केलक (सहायता)
- ↑ "जनगणना २००१, आर्मेनिया गणराज्य"।
- ↑ ५.० ५.१ "आर्मेनिया", इंटरनेशनल मनिटरी फंड।
|accessyear=प्यारामिटर ग्रहण नै केलक (सहायता);
|accessmonthday=प्यारामिटर ग्रहण नै केलक (सहायता)


text:
नवका- पुरनका लेख सर्च करु...
सहरसा मे हुड्डा
सहरसा मे सोनबरसा के शाहपुर मे हरियाणा के मुख्यमंत्री भूपिंदर सिंह हुड्डा सोम दिन 149 टा घर लोक के सौंपलखिन्ह. ई सभ घर शाहपुर के मुसहरी टोल मे बनाएल गेल अछि. पिछला साल कोसी मे आएल बाढ़ि के बाद हरियाणा सरकार मुसहरी टोल के गोद लेने छल. ई सभ 149 टा घर हरियाणा सरकार के तरफ सं बनाएल गेल अछि. हुड्डा जी ओकरे बाढ़ि पीड़ित के सौंपए आएल छलखिन्ह. बिहार के मुख्यमंत्री नीतीश कुमार सेहो हुनका संग आएल छलखिन्ह. मुसहरी के दु टोल मे करीब ड़ेढ हजार लोक रहैत छथिन्ह. मुसहरी टोल सहरसा शहर सं करीब 25-26 किलोमीटर दूर अछि. टोल सं रोड तक पहुंचय के लेल पहिने कच्ची सड़क छल जे आब पक्की भs गेल अछि. टोल मे पक्का शौचालय सेहो बनाएल गेल अछि. चौदहटा हैंडपम्प लगाएल गेल अछि. सौर ऊर्जा सं चलय वाला लाइट सेहो लगाएल गेल अछि. मुदा किछ लोक के ई आरोप छनि जे एहि मे काफी गोलमाल सेहो भेल अछि. पहिने स बनल इंदिरा आवास योजना वाला मकान के मरम्मत आओर रंग-पोइत कs नबका जकां करि देल गेल अछि. लोक के कहनाय छनि जे अखनो कइटा एहन घर अछि जकर पूरा मरम्मत नहि भेल अछि. प्लास्टर उदड़ल अछि आओर मिस्त्री सभ ओकरा ठीक करय मे लागल अछि. पूरा प्रोजेक्ट करीब डेढ़ करोड़ रूपया के अछि.
सदस्यता लें टिप्पणियाँ भेजें (Atom)


text:
रामविलास पासवान कें शानदार व्यक्तित्व देशक युवा पीढ़ी कें राजनीतिज्ञ, सामाजिक कार्यकर्ता कें संगहि देश कें सभ’ वर्गों कें लेल लंबा समय धरी प्रेरणादायी बनल रहत। संविधान निर्माता बाबा साहब भीमराव अंबेडकर आ राष्ट्रीय स्तर पर ख्याति प्राप्त दलित नेता जीवन बाबू कें बाद देशवासी राष्ट्रीय स्तर कें दलित नेता मानैत छलनि। भारतवर्ष कें लोक मे दलित नेता कें संग-संग समाजक हर वर्गक सामान्य रूप सं काम करय वला एकटा अलग पहचान छलनि। ओ खालि दलितक नहि समाजक हरेक वर्गक भलाई चाहैत छलाह।
आरक्षण कें लेल मंडल आयोग केर सिफारिश आ सवर्णों कें सेहो 15 फीसदी आरक्षण देबाक आवाज उठोने छलाह। हुनकर मान्यता छल जे सवर्णों मे सेहो गरीब आ जरूरतमंद लोक कें आरक्षणक लाभ भेटबाक चाहि। जाहिसँ ओ सेहो समाज मे कदम सं कदम मिला क’ सामान्य रूप सं चैल सकत। हुनक मांगक अनुरूप केंद्रक मोदी सरकार सवर्णों कें सेहो 10 फीसदी आरक्षण देबाक निर्णय लेलक। एकरा लेल सेहो देशक सवर्णों मे हुनक एक अलग पहचान बनल अछि। जकरा देशवासी सदा याद रखता। हुनक बारे मे लोकक मान्यता अछि जे ओ समाजक सर्वमान्य हितक मानि क’ ओकरा लेल हमेशा आवाज उठबैत रहला आ न्याय दिलाबैत रहला।
सर्वाधिक मत सं जितबाक बनओने छथि
1977 मे रामविलास पासवान हाजीपुर लोकसभा क्षेत्र सं पहिल बेर जनता पार्टी कें टिकट सं चुनाव जीत क’ विजय घोषित भेल छलाह। पहिल बेर लोकसभाक चुनाव मे ओ सर्वाधिक वोट सं जीतबाक विश्व रिकॉर्ड बनओने छलाह। तखन सं ओ लगातार हाजीपुर सं चुनाव लड़ैत रहला। अहि दौरान दोसर चुनाव मे श्री पासवान सर्वाधिक मत सं जीतबाक अपने रिकॉर्ड कें देखि क’ ओकरो सं बेसी मत सं जीत क’ दोबारा अपन नाम विश्वस्तरीय रिकॉर्ड मे दर्ज करोओने छलाह। ई हुनक जीवनक बहुत बड़ उपलब्धि छल। 1977 कें बाद सं हाजीपुर संसदीय क्षेत्र सं 1984 मे एक बेर हुनका हारक सामना करय पड़ल । ओकर बाद एक बेर फेर हाजीपुर सं चुनाव हारि गेल छलाह। अथार्त अपन राजनीतिक जीवन मे दू बेर चुनाव मे हारक सामना करय पड़लनि।
हाजीपुरक मिट्टी सं मां बेटा कें राखैत छलाह रिश्ता
केंद्रीय मंत्री रामविलास पासवान 1977 मे पहिल बेर हाजीपुर एला आ तखन सं हाजीपुर कें भ’ गेला। ओ अपन बैठक मे जनसभा में बेर-बेर कहैत छलाह। हाजीपुरक मिट्टी सं हमर मां-बेटाक रिश्ता अछि। ई अटूट अछि। हाजीपुरक मिट्टी केर सेवा मे मां कें सेवा तरहे करैत छी। करैत रहब। ठीक एना ही भेल। जीवन पर्यंत ओ हाजीपुर सं जुड़ल रहला। बहुत दिन सं बीमार रहबाक कारण अहि बेर हाजीपुर लोकसभा क्षेत्र सं अपन छोट भाई कें जिम्मेदारी देने छलाह। वर्तमान मे हाजीपुर संसदीय क्षेत्र सं हुनक छोट भाई पशुपति कुमार पारस सांसद छथि।


text:
शीर्षक पढि कने उटपटांग लागल होयत. मोने सोचैत होयब जे लगभग पांच कोटि लोकक ठोर पर जाहि अमिट, अतिपावन भाषाक राज अछि, जे भाषा भारतक संगहि नेपाल मे सेहो विशेष प्रतिष्ठित अछि, जे भाषा अपन विशाल आ अमूल्य साहित्यनिधिक बल पर भारतीय संविधानक आठम अनुसूची मे विराजमान अछि, जे भाषा जनकसुता जानकीक कंठ-स्वर सं निकलल अछि, ताहि भाषा पर कोन संकट आबि गेल?
वा फेर सोचैत होयब जे हम बताह त' नहि भ' गेलहुं अछि? नाना प्रकारक सोच दिमागी समुद्र मे हिलकोर मारैत होयत. जं से सत्ते, त' अपन सोच कें कने स्थिर करी. असल मे ई प्रश्न आइ-काल्हि पद्मश्री उदित नारायण (झा) क' रहल छथि, सेहो पूरा तामझामक संग.
मायक भाषा संग मोह जिनगी भरि बनल रहैत छैक. चाहे कतेको स्वार्थंधता वा दंभता केर गर्दा मोन-मस्तिष्क मे हो मुदा जखन भावनाक प्रबल प्रवाह होइत छैक त' लोक कें मोन पड़ैत छैक माय, मातृभाषा आ मातृभूमि. ओ प्रत्येक वस्तु जाहि मे मातृअंश हो, एक-एक क' मोन पड़य लगैत छैक.
मैथिली मे गायन शुरू क' आइ सफलताक उच्चतम शिखर पर पहुंचल उदित नारायण कें कोनो एक भाषाक गायक नहि कहल जा सकैत अछि. भारतक अनेको भाषा मे ओ एक संग गबैत आबि रहल छथि.
कोनो सफल व्यक्तिक संग विवाद ओहिना लागल रहैत छैक जेना नवकनियाक संग लोकनिया. उदित नारायण सेहो एकर अपवाद नहि छथि. खैर जे हो, ओ सच्चा मैथिल छथि आ मैथिलीक प्रेमी छथि. पद्मश्री हेतु चयनित होयबा काल हुनक नागरिकता हेतु विवाद उठल छल. कतेको लोकनिक कहब छलनि जे ओ नेपालक छथि. मुदा जे हो, ओ मैथिल छथि चाहे नेपालक मिथिलाक होथि वा भारतक मिथिलाक. ओना सभ विवाद कें एकात करैत भारत सरकार हुनका पद्मश्री सं सम्मानित कयलक. मिथिलाक लेल इहो गौरवक बात.
आब अहाँ सोचैत होयब जे हम 'उदितायण' केर पाठ किएक क' रहल छी? असल मे, पुरहित कोनो आध्यात्मिक अनुष्ठान शुरू करयबा सं पहिने संकल्प करा लैत छैक, त' एखन धरि हम सैह क' रहल छलहुं. मुद्दाक बात आब.
वा फेर सोचैत होयब जे हम बताह त' नहि भ' गेलहुं अछि? नाना प्रकारक सोच दिमागी समुद्र मे हिलकोर मारैत होयत. जं से सत्ते, त' अपन सोच कें कने स्थिर करी. असल मे ई प्रश्न आइ-काल्हि पद्मश्री उदित नारायण (झा) क' रहल छथि, सेहो पूरा तामझामक संग.
मायक भाषा संग मोह जिनगी भरि बनल रहैत छैक. चाहे कतेको स्वार्थंधता वा दंभता केर गर्दा मोन-मस्तिष्क मे हो मुदा जखन भावनाक प्रबल प्रवाह होइत छैक त' लोक कें मोन पड़ैत छैक माय, मातृभाषा आ मातृभूमि. ओ प्रत्येक वस्तु जाहि मे मातृअंश हो, एक-एक क' मोन पड़य लगैत छैक.
मैथिली मे गायन शुरू क' आइ सफलताक उच्चतम शिखर पर पहुंचल उदित नारायण कें कोनो एक भाषाक गायक नहि कहल जा सकैत अछि. भारतक अनेको भाषा मे ओ एक संग गबैत आबि रहल छथि.
कोनो सफल व्यक्तिक संग विवाद ओहिना लागल रहैत छैक जेना नवकनियाक संग लोकनिया. उदित नारायण सेहो एकर अपवाद नहि छथि. खैर जे हो, ओ सच्चा मैथिल छथि आ मैथिलीक प्रेमी छथि. पद्मश्री हेतु चयनित होयबा काल हुनक नागरिकता हेतु विवाद उठल छल. कतेको लोकनिक कहब छलनि जे ओ नेपालक छथि. मुदा जे हो, ओ मैथिल छथि चाहे नेपालक मिथिलाक होथि वा भारतक मिथिलाक. ओना सभ विवाद कें एकात करैत भारत सरकार हुनका पद्मश्री सं सम्मानित कयलक. मिथिलाक लेल इहो गौरवक बात.
आब अहाँ सोचैत होयब जे हम 'उदितायण' केर पाठ किएक क' रहल छी? असल मे, पुरहित कोनो आध्यात्मिक अनुष्ठान शुरू करयबा सं पहिने संकल्प करा लैत छैक, त' एखन धरि हम सैह क' रहल छलहुं. मुद्दाक बात आब.
पड़ोसियाक घर मे हुलकी देबाक बेमारी सं के' ग्रसित नहि अछि? से भोजपुरी टीवी चैनेल मे हुलकी-बुलकी देइत रहैत छी. कतहु , कखनो मैथिली सुनबा-देखबा लेल भेटि गेल त' नयन तिरपित भ' गेल. से साल भरि सं बेसिए समय सं भोजपुरी टीवी चैनेल महुआ लोकक मनोरंजन क' रहल अछि. एही पर एकटा संगीत आधारित कार्यक्रम आबि रहल छल- सुर-संग्राम. लोकगीतक श्रोता लेल बहुत नीक कार्यक्रम छल ओ. एहि रियलिटी शो मे मैथिली भाषी प्रतिभागी सभ सेहो छलाह. जेना पूजा झा (दरभंगा), रिमझिम पाठक (धनबाद), आलोक कुमार (खगड़िया). आलोक कुमार, मोहन राठौर (यूपी)क संगहि विजेता रहलाह. एहि शो मे तीन बेर उदित नारायण अतिथि जज बनि क' आयल छलाह.
पहिल बेर जे जज बनि क' अयलाह त' प्रतियोगी प्रियंका सिंह (गोपालगंज) केर माय, जे ओहि दिन स्टूडियो मे उपस्थित रहथि, सं पूछि देलथिन जे मैथिली-उथली बजै छी की? असल मे हुनका ज्ञात नहि रहनि जे प्रियंका सिंह गोपालगंज सं छथि. उदित नारायण कें प्रियंकाक मायक पहिरावा देखि मिथिलानी होयबाक भ्रम भेल रहनि.
दोसर बेर मे ओ प्रतियोगी रिमझिम पाठकक उपनाम 'पाठक' देखि पूछि देलथिन- अहाँ मैथिली बजै छी की? रिमझिम लजाइत बजलीह- हं, थोड-बहुत. तकर बाद उदित नारायण हुनक गायिकी पर मैथिली मे कमेन्ट देलनि. एहि बात सं ई सिद्ध भेल जे हुनका ह्रदय मे मैथिलीक प्रति प्रगाढ़ प्रेम छनि. कारण, भोजपुरीक टीवी चैनेल पर मैथिली बजबाक हुनक छटपटाहटि सहजे देखल गेल. मुदा मैथिली के प्रोमोट करबाक लेल की कयलनि, आ की क' रहलाह अछि, से बेसी महत्वपूर्ण.
सक्षमे दिस संसार अपेक्षाक दृष्टि सं तकैत छैक. मैथिलीक अउनाहटि एही सं पता लगाओल जा सकैत अछि जे मैथिली अपना संसार मे जतेक हाथ-पयर मारबा मे सक्षम अछि, मारिये रहल अछि संगहि आन-आन भाषा-क्षेत्रक प्रिंट-इलेक्ट्रोनिक मीडिया मे सेहो घुसपैठ क' रहल अछि. जेना हिन्दी चैनेलक धारावाहिक सभ मे मैथिली गीत ओ संवाद सुनबा-देखबा मे आबि जाइत अछि त' भोजपुरी चैनेल महुआ पर त' कतेको चिन्हार मैथिली कलाकार रोजगाररत छथि त' एही चैनेल पर कहियो-काल मैथिली गीत-सिनेमा देखबा लेल सेहो भेटि जाइत अछि.
आब प्रश्न उठैत अछि जे आख़िर कहिया धरि घुसपैठे स' काज चलबैत रहब? समाचार पत्र, टीवी चैनल, सिनेमाक क्षेत्र मे ठोस काजक नितांत आवश्यकता अछि. कारण एहि सं भाषाक प्रसार व्यापक रूपे होइत छैक. मैथिली घेंट उठौलक अछि. कोलकाता सं मैथिली दैनिक पत्र (मिथिला समाद) आ दिल्ली सं टीवी चैनेल (सौभाग्य मिथिला) शुरू भेल अछि. एहि दुनूक आगां अपन प्रसार व्यापक करबाक चुनौती छैक. मिथिला क्षेत्रक लोक माछ खा शरीरे बलिष्ट आ दिमागे तेज होइत अछि त' पान खा स्वरक प्रखरता सेहो बनल रहैत छैक. संगहि एहि क्षेत्रक लोक मे मखान सं सादगी सेहो देखबा मे अबैछ.
मैथिलीक चर्चा अबिते विद्यापतिक छवि दृष्टि पटल पर नाचय लगैछ. विद्यापति मैथिलीक प्राण छथि, ताहि मे कोनो दू मति नहि. मुदा हमरा लोकनि कहिया धरि विद्यापतिये सं काज चलबैत रहब? हमरा लोकनि के गोसाओनिक घर सं निकलि बाहरोक बसात लगयबाक चाही. आधुनिक युगक मांगक अनुरूप अनुकूलित होयब आवश्यक.
आब प्रश्न उठैत अछि जे आख़िर कहिया धरि घुसपैठे स' काज चलबैत रहब? समाचार पत्र, टीवी चैनल, सिनेमाक क्षेत्र मे ठोस काजक नितांत आवश्यकता अछि. कारण एहि सं भाषाक प्रसार व्यापक रूपे होइत छैक. मैथिली घेंट उठौलक अछि. कोलकाता सं मैथिली दैनिक पत्र (मिथिला समाद) आ दिल्ली सं टीवी चैनेल (सौभाग्य मिथिला) शुरू भेल अछि. एहि दुनूक आगां अपन प्रसार व्यापक करबाक चुनौती छैक. मिथिला क्षेत्रक लोक माछ खा शरीरे बलिष्ट आ दिमागे तेज होइत अछि त' पान खा स्वरक प्रखरता सेहो बनल रहैत छैक. संगहि एहि क्षेत्रक लोक मे मखान सं सादगी सेहो देखबा मे अबैछ.
मैथिलीक चर्चा अबिते विद्यापतिक छवि दृष्टि पटल पर नाचय लगैछ. विद्यापति मैथिलीक प्राण छथि, ताहि मे कोनो दू मति नहि. मुदा हमरा लोकनि कहिया धरि विद्यापतिये सं काज चलबैत रहब? हमरा लोकनि के गोसाओनिक घर सं निकलि बाहरोक बसात लगयबाक चाही. आधुनिक युगक मांगक अनुरूप अनुकूलित होयब आवश्यक.
एकैसम शताब्दी मे मिथिलाक कराह-स्वर दरभंगा होइत सोझे दिल्ली पहुँचि रहल अछि त' मैथिलीक छटपटाहटि सहजहि अनुभव कयल जा सकैत अछि. आशा अछि मैथिल एहि बात के बुझैत अपन माय, मातृभूमि आ मातृभाषाक मान बढ़यबाक प्रबल प्रयत्न करताह.
हमरा लोकनि कें संयुक्त प्रयास सं एहन मिथिलाक सृजन करबाक अछि, जकर गमक सं वातावरण गमगमा जाय, जकरा देखने नयन तिरपित भ' जाय आ जकरा सुनने कर्णपटल धन्य भ' जाय. हमरा लोकनि कें एहन बसात बहयबाक अछि, जकर अनुभव मात्र सं ओकर पहिचान कयल जा सकय. हमरा लोकनि कें एहन परिवर्तन अनबाक अछि जाहि सं कम सं कम मैथिल मैथिल कें चिन्हबा मे धोखा नहि खा सकथि. हमरा एहन मिथिला बनेबाक अछि जाहि सं कोनो उदित नारायण के ई नहि पूछय पड़नि जे 'अहाँ मैथिली बजै छी की ?'
— रूपेश त्योंथ
(साल 2009 मे मैथिली दैनिक 'मिथिला समाद' लेल लिखल आलेख)
#पेटारमेसं


text:
हे यै ! कतय गेलहुं ? कने घरसँ बहराउ ने
हे यै कोमहर छी ? कने भनसाघर दिस आउ ने
ओ नाक-कान धुइनते, पैर पटकिते घरसँ बहरेली
हे ! की भेल यौ ? अहाँ एना किए चिचियाइ छी ?
दोष त' सभ छल हुनके मुदा हमहीं कयलहुं निहोरा
हम एतेक प्रेमसँ सोर केलहुँ, अहाँ किए खिसियाइ छी !
एक भोर जे बाध गेलहुँ कहि पटबय लेल गहूम
मुनहरि सांझ भेल तक्खन जा क' अंगना पैर देलहुं
बहिकिरनी बनि घरक सभटा काज करय छी हम
अहाँ बनि क' मुखिया चौक-चौबटिया भाषण दै छलहुं
चलू बेस, दोष हमरे सभटा, बाजू की कान पकड़ि ली ?
कन-कन्नीसँ देह ठिठुड़ि गेल चिपरी जोड़ि जराउ ने,
ऐ पछवा पर ई विषविस्सी गजबे हाल कएने अछि
हे ! सांझ सेहो पड़ि गेलै एक कप चाह पीयाउ ने
ई गप्प सुनिते देरी त' आर तिलमिला गेलीह ओ
एना गुड़रिक' तकलीह, हमर करेजा हिला गेलीह ओ
चारि दिनसँ भूकि रहल छी चिन्नी साफ़ ख़तम छै
बड्ड-सँ-बड्ड अदहा कप बनत चाहोपत्ती कम छै
बेस चलू की हेतैक आइ बिनु चीन्निये चाह बनाउ
आ चाहोपत्ति कम अछि तैं बस कनिये चाह बनाउ
एतबा कहि चाहक ओरियान आगू बढ़ा देलहुं हम
अपनेसँ चूल्हा पजारि क' सस्पेन चढ़ा देलहुं हम
ओ पित्ते आन्हर भेल छली लत्ते मे आगि धरा देली
माहुर मोने की चाह बनत दूधक लोटे ओंघरा देली
तैयो अप्पन दोषे नहि, ओ मूँह फुला क' बजली
जाउ आब सस्पेन उतारि क' घर क' धेने आउ
जओं ललका चाहक छौंक एखनो शेष होअए त'
जा' क' जल्दी बारीसँ अहाँ नेबो लेने आउ ।
बारी गेलहुं नेबो अनलहु काँटों हाथ मे गड़ि गेल
चाहक सनकी हम्मर तखने ठामहि घुसरि गेल
नेबो देखिते फेर चिकरली ऐं यौ, कोन मनुख छी ?
एत्ते कतउ होअए बहु कें पेरब अहाँ केहन पुरुख छी ?
गोंहछल मोने चाह बनेली आ तै पर एत्तेक दाबी
अप्पन हारल बहुक मारल ककरा व्यथा सुनाबी
दोसर दिन फेर वैह बेर मे चाह पीबाक उद्वेग उठल
बारीसँ झट अंगना अयलहुं भनसा घर दिस डेग उठल
आ कि तखने मोन छिनगि गेल ! नमहर डेग ठमकि गेल
कल्हुका दुर्गति मोन पड़ल, सभ चस्की कण्ठ अटकि गेल
आदंक सँ हमर करेजा ई चौंकलहि सन रहि गेलै
आ चाहक छौंक ओ ओहिना छौंकलहि बस रहि गेलै
माघ-मास मसुआएल देह ताकै सीरक आ' कि घूड़क धाह
नै जानि किए तैयो ई फूरायल, आइ बड्ड गर्मी, नै पीब चाह !
आइ बड्ड गर्मी छै नइ पीब चाह !
— पंकज चौधरी 'नवलश्री'
— पंकज चौधरी 'नवलश्री'


text:
एहेन कोनो दिन नहि अबैत अछि जाहि दिन मिथिलामे हत्या एहेन जघन्य अपराध नहि होयत हुए! सभ दिन मिथिलाक अनेको जिला सँ हत्या, लूट, बलात्कार, चोरी-डकैती, फसाद आदिके खराप समाद अबैत रहैत छै!
एक एक दिन मात्र मिथिला सँ 5-5 टा हत्या/हत्याक प्रयास भेल, एहेन समाद सुनि सोचबाक लेल विवश छी जे की मिथिलामे कोनो प्रशासन छै अथवा नहि। बेगूसरायके सांसद गिरिराज सिंह प्रशासनके आलोचना करैत चेतौनि देलनि, दरभंगाक पूर्व सासंद कृति आजादके सचिवके गोली मारि हत्याके प्रयास भेल।
कखनो मुजफ्फरपुर सँ समाद अबैत अछि, हत्याके तँ कखनो सहरसा मधेपुरा सँ समाद अबैत छै! इ अपराधी लोकिनके अछि? हथियार कतय सँ आयल, की सहीमे मानि लिय जे अपराधी सभकेँ बिहार पुलिस नहि चिन्हैत छथि? अथवा फेर मिथिलामे जे अपराधी अछि ताहि सँ बिहारी प्रशासन गठजोड़ कय लेने अछि?
हमर चिन्ताक किछ कारण अछि, हम इहो मानैत छी जे एना सोचबाक नहि छी, तथापि
- मिथिलामे जखन अपराध चरम सीमा पर अछि तखनो बिहारी सत्ता सँ कोनो आवाज नहि उठि रहल अछि!
- मुख्यमंत्री/उपमुख्यमंत्री/मंत्री लोकिन अपराध सँ पीड़ित परिवार सँ कोनो भेटघाट कय सांत्वना नहि दैत छथि!
- दिनदहाड़े दरभंगामे हत्या होइत अछि एसपी इ कहि बचाव करैत छथि जे इ अपराधी सभक बीच आपसी गैंगवार छै!
- जखन कोनो विशेष हो हल्ला भेल तँ मुफ्फरपुरके एसपीके समस्तीपुर आओर समस्तीपुरके पदाधिकारीके मुजफ्फरपुर ट्रांसफर कयल जायत अछि। आओर दुनु ठाम अपराध रोकयमे बिफल छलाह तै ट्रांसफर भेल।
- मिथिलामे होमय बला अपराधक तुलना मगध सँ तुलना कयला पर मगधमे अपराध शून्य नजरि आयत!
- कहल तँ एहेन जायत छै जे मिथिलाक लोक मारि पिट सँ दूर रहय बला होथि छथि, तँ फेर अपराधी की बाहरक अछि?
- अथवा फेर मिथिले सँ अपराधी सेहो अछि? आओर बिहारी सत्ताक संरक्षण भेटल छै?
- की बिहारक सत्ता पक्ष आओर विपक्ष मिल कय मिथिलाक लोकके खून सङ्ग खेल कय सत्ता प्राप्त करबाक मात्र लक्ष्य छै?
अहाँ की सोचैत छी कमेंटमे लिख सकैत छी


text:
कोरोना संकट रुकबाक नाम नै ल’ रहल अछि। महामारी लगातार बढ़ैत जा रहल अछि। सब लोक परेशान अछि। किर्गिस्तान मे एकटा बिहारी छात्रक मृत्यु कें बाद ओतय मौजूद अन्य बिहारी छात्र मे दहशत अछि। छात्र घर लौटबाक लेल बिहार सरकार सं बेर-बेर गुहार लगा रहल अछि।
पिछला बहुत दिन सं किर्गिस्तान मे मेडिकल केर पढ़ाइ क’ रहल छात्र बिहार सरकार सं गुहार लगा रहल अछि। एशियन मेडिकल कॉलेज सहित बहुत अन्य कॉलेज में बिहार के अलग-अलग जिला कें लगभग 2000 छात्र मेडिकल कें पढ़ाइ क’ रहल छथि। छात्रक कहनाइ अछि जे कोरोना कें कारण स्थिति लगातार खराब भ’ रहल अछि। किर्गिस्तान सरकार छात्र क’ घर जेबाक निर्देश द’ देने अछि।
किर्गिस्तान सं भारत कें दूसर राज्य कें लेल वंदे भारत मिशन केर फ्लाइट चैल रहल अछि , परन्तु बिहार कें लेल नै चैल रहल अछि। एना मे छात्र क’ बिहार आबय मे बहुत परेशानी भ’ रहल अछि। किछू प्राइवेट उड़ान फ्लाइट उड़ान भैर रहल अछि, परन्तु ओकर किराया ओते महंगा अछि जे छात्र मजबूर भ’ जा रहल अछि। 10 जुलाई क’ सीवान कें एकटा छात्र केर मौत कोरोना कें कारण भ’ गेल। छात्र कें नाम पवन कुमार गुप्ता अछि आ ओ एमबीबीएस कें द्वितीय वर्षक छात्र छला । कोरोना सं भेल अहि मृत्यु कें कारण छात्र मे काफी दहशत अछि। छात्र बिहार कें डीजीपी, सीवान कें सांसद सं पीएमओ धरि गुहार लगा चुकल छथि। सीवान केर सांसद कविता सिंह सेहो छात्र क’ बिहार बजेबाक मांग केलनि अछि।


text:
भरि दिअ.
डीडी न्यूज के वेबसाइट... वेब डिवीजन के लेल 23 टा कंटेंट एक्जक्यूटिव चाही. ई वेकैंसी ओना एक साल के कंट्रैक्ट पर अछि मुदा नीक काज करब तं बढ़ा देल जाएत. एहि दौरान अहां के 20 हजार टका मासिक वेतन देल जाएत.
मीडिया के आईकाल्हि जे हाल अछि ओहि मे ई नौकरी नीक ऑप्शन अछि. अगर अहां पत्रकारिता के कोर्स या पत्रकारिता मे पीजी डिप्लोमा छी आ अहांके पास कम सं कम एक सालक पत्रकारिता के अनुभव अछि तं अहां लेल ई बड़ नीक अवसर अछि.
फॉर्म भरि क भेजय के लास्ट डेट अछि 30 जून. तं देर नहि करु जल्दी सं फॉर्म भरि एहि पता पर पठा दिऔ-
The Assistant Director (HR)
Doordarshan News,
Room No- 520, Tower-B, Fifth Floor,
Doordarshan Bhawan,
Copernicus Marg,
News Delhi-110001
फॉर्म भरय आ बेसि जानकारी लेल एहि लिंक के क्लिक करु-
DD NEWS
या फेर एहि लिंक के क्लिक करु- डीडी वेकैंसी
अहां सभ के हमर शुभकामना...


text:
चित्र उकेरै छी कागत पर / रूपम झा
चित्र उकेरै छी कागत पर
दृश्य गाम केर बना रहल छी।
देखू चित्र गाम केर अछि ई
धार बहि रहल एकरा छूबैत
गाछी मे जे झलकि रहल अछि
अछि गाछ सँ महुआ चूबैत
जामुन, कटहर, बड़हर महुआ
कतेक रंग सँ सजा रहल छी
दृश्य गाम के बना रहल छी
अछि कनकिरबी पाँच बरख केर
देखू बकरी चरा रहल अछि
नित्य दरिद्रता केर मोटरी ई
कोना माथपर उठा रहल अछि
पत्ता खरड़ि रहल अछि नेना
गामक जीवन देख रहल छी
दृश्य गाम के बना रहल छी
एतय कृष्क खेत मे नित दिन
धामक मोती चुआ रहल छथि
नव किसलय केर अरि-अरि मे
रक्त अपन ओ पटा रहल छथि
बाढ़ि सुखाड़ गिड़ै छनि हिनका
व्यथा गाम के सुना रहल छी


text:
मैथिलीक बहुचर्चित फ़िल्म” ससता जीनगी महग सेनुर”क संटुआ के के बिसरत ? अपन सहज आ स्वाभाविक अभिनय कला, आ संवाद बाजय के अदभुत शैली के कारण समस्त मैथिल दर्शकके हृद्यमें नीक स्थान बनाबय बला आर सबके चहेता कलाकार छैथ रोमी (प्रदीप) ”संटुआ” ठाकुर। मूलत: दरभंगा जिलाक नेहरा के रहनिहार रोमी ठाकुरक प्रारंभिक शिक्षा केर उपरांत मुम्बई चलि अयला आर अभिनय के क्षेत्र में अपन भाग़्य अजमाबक लेल संघर्ष करय लगलैथ। आशा चन्द्रा फ़िल्म इंस्टिच्यूट , मुम्बई सं एक्टिंगक कोर्स केने छैथ। मुदा किछु नीजी कारणवश रोमी जी मुम्बई छोड़ि देलैथि। रोमी जी इंडियन मोशन पिक्चर्स प्रोड्यूसर एशोसियेशन (IMPPA) केर पूर्व सदस्य रहि चुकल छैथ।
अभिनय के क्षेत्र में कैरियरक प्रारंभ केना भेल पूछला पर रोमी जी बतौलनि कि मुरलीधरक निर्देशन में बनय जा रहल फ़िल्म” ससता जीनगी महग सेनुर”क शूटिंग नेहरा गाममें निर्धारित छल। मुरलीधर जी किछु कलाकारक कमीके देखैत स्थानीय कलाकार के लेबय चाहैत छलैथ। रोमीजीक व्यक्तित्व, भाषा शैली आदि निर्देशक मुरलीधरजीके बड्ड पसीन पड़लनि आर रोमी जीके दोसर मुख्य अभिनेता “संटूआ”क भूमिका द देलखिन। परिणाम ई भेल कि फ़िल्म केर उपकथानक में चारि चांद लाग़ि गेल। फ़िल्म में अपन नीक अभिनय सं सबके प्रभावित केलनि अछि।
रोमीजीक दोसर फ़िल्म “पिया संग प्रीत कोना हम करबै” आयल छल। अहू फ़िल्ममें रोमीजीक भूमिका मोटा-मोटी काबिले तारीफ़ अछि। कराटे में प्रशिक्षित रोमी जी एकटा अप्पन प्रोडक्शन हाउस खोलय के इच्छुक छैथ आर कहलनि कि वो जल्दिये मां भगवती के चमत्कार सं संबंधित सत्य घटना पर आधारित एकटा मैथिली फ़िल्म बनौता। आशा करैत छि कि हम सब ‘संटूआ” के एकटा आरो कोनो नीक अवतार में देखब।– भास्कर झा


text:
"Hum Biyaah Nahi Karab" : Maithili Short Film With Social Relevance
मैथिलि सिनेमाक इतिहासमे लघु फ़िल्मक अपन
महत्व अछि। मैथिलीमे पूर्ण फ़ीचर फ़िल्म, विडियो फ़िल्म के संग संग लघु आ
डॉक्यूमेन्टरी फ़िल्मक निर्माण सदति होयत रहल अछि। राष्ट्रीय ओ अन्तर्राष्ट्रीय फ़लक
पर मिथिला, मैथिल आ मैथिली सिनेमाक पहिचान बनबैमे लघु आ डॉक्यूमेन्टरी फ़िल्मक
योगदान उल्लेख़नीय अछि। बहुप्रशंसित फ़िल्म “रक्त तिलक” , " कमला", “नैना जोगिन”, "अफ़वाह"क बाद,
मैथिलीक बहुचर्चित फ़िल्म” मुखिया जी” आ “ प्राइड ऑफ़ मिथिला”क युवा निर्देशक विकास झा अपन
एकटा आओर लघु फ़िल्म “ हम बियाह नइ करब” ल’ क’ आबि रहल छैथ।
"सेव द चिल्ड्रन"के सहयोगमे रेड क्रॉस सोसाइटी,
नेपाल जिला सिरहाके लेल बनल लघु फ़िल्म 'हम बियाह नहिं करब” बाल विवाह पर आधारित अछि । 30 मिनट अवधिक एहि फ़िल्मक पूरा शूटिंग
सम्पूर्ण जनकपुर धाममे सम्पन्न भेल। मिथिला नाट्य कला परिषद् (MINAP) के वरिष्ठ कलाकार द्वारा अभिनित एहि
फिल्ममे संगीत देने
छैथ मल्लिक बंधु सुनील आ प्रवेश जी । फिल्मक
निर्माण प्रख्यात गायक ओ संगीतकार
सुनील मल्लिक जीक अपन प्रोडक्शन हाउस नवरस प्र लिमिटेड द्वारा कएल गेल अछि।
निर्देशक विकास झा निर्देशनक
अतिरिक्त फिल्मक लेखन आ संपादन
कएने छैथ। हुनका संगे उदीयमान युवा निर्देशक अभिनव झा सेहो लेखन आ
छायांकन में एहि प्रोजेक्ट पर
सक्रियरुपे कार्यरत छलाह । राकेश मंडल , अमीषा दत्त, गंगा
कान्त झा, अनीता मंडल, रविंदर झा,
रामनारायण ठाकुर, विष्णु कान्त मिश्र.
मदन ठाकुर, अनिल झा, प्रमेश झा,
ज्योति झा, प्रकाश झा आदि किछु प्रमुख कलाकार छैथ जिनक अभिनय
कला आ क्षमता प्रशंसनीय अछि। आशा अछि "हम बियाह नै करब" मैथिली सिनेमाक दशा ओ दिशामे मीलक पाथर
साबित होयत ।
हम बियाह नहिं करब- Maithili Short Film Teaser


text:
सप्तरी जिल्लाक एक साधारण परिवारमे जन्मल गजलकार कून्दन कुमार कर्ण कम समयमे बेसी चर्चित भेनिहार युवा गजलकार छी । कनिये टासँ मैथिली साहित्यमे कमल चला रहल कुन्दन अत्यन्त प्रतिभाशाली व्यक्ति छथि । श्री जनता माध्यमिक विद्यालय, खुरहुरीयासँ विद्यालय शिक्षा आर्जन कऽ श्री महेन्दविन्देश्वरी बहुमुखी क्याम्पस, राजविराजसँ ब्यवस्थापनमे स्नातक केनिहार ई नेपाल सरकारक निजामती सेवामे सेहो कार्यरत छथि ।
विद्यालय जीवन कालसँ गजल रचना सुरु कऽ एखन धरि दर्जनौ गजल रचना कऽ चूकल अछि । हुनकर गजल आ शाइरीसँ मिथिलाक हजारौ युवा प्रभावित छथि । पछिला किछु बरिससँ सामाजिक सञ्जालमे बेसी सकृयताक संग अपन रचना सभ सार्वजनिक करैत आबि रहल हुनकर नेपाल आ भारत दुन्नू देशेमे प्रशंसक सभ छथि । मुदा हनुका एतऽ धरि आबैमे की ? केहन ? कतेक ? संघर्ष करऽ पडलै एहि सम्बन्धमे सुनी “मैथिली सिने संसार”क प्रतिनिधि कमल मण्डल संग भेल हुनकर गप्प सप्प ।
▶ अहाँ गजल रचनाक क्षेत्रमे कोना प्रवेश केलहुँ ?
– कनिये टासँ साहित्य, गीत आ संगीतमे हमर रुची रहि आयल अछि । स्कूल पढैत काल हम अतिरिक्त कृयाकलामे बेसी सहभागी हएत रहिये । विद्यालय जीवनसँ हमर रचना सभ विभिन्न रुपे पत्र–पत्रिकामे प्रकाशित हएत रहै । दर्जनौ पत्र–पत्रिकामे हमर रचना सभ प्रकाशित भऽ चूकल अछि । गजल आ शेर–ओ–शाइरी हम कनिये टासँ पसन्द करै छी । स्कूल आ कलेजक समयमे मैथिलीमे गजल रचना कऽ हम संगी सभकेँ सुनाबैत रही । सभ हमर प्रशंसा करेैत रहै । हमरा प्रोत्साहन करैत रहै । मुदा जहियासँ हम फेसबुक आ ट्वीटर लगायत सामाजिक सञ्जाल मार्फत अपन रचना सार्वजनिक केनाइ सुरु केलहुँ तहियासँ हमर साहित्यिक बाटमे नवका मोड आबि गेल । हम अपन रचना सभ बेसीसँ बेसी लोक धरि पहुँचाबमे सफल भेलहुँ । ढेर रास साहित्यकार सभसँ जुटबाक अवसर सेहो प्राप्त केलहुँ । एहि क्रममे फेसबुक पर हमर भेंट प्रसिद्ध मैथिली गजलकार आशीष अनचिन्हा जीसँ भेलै । ओ हमरा हुनकेँ द्वारा सञ्चालित हुनक ब्लग http://anchinharakharkolkata.blogspot.com सँ जोडलनि । जे कि पूर्ण रुपेन मैथिली गजलसँ सम्बन्धित लेख, आलेखसँ भरल छै । तकर बाद हम गजलक विषयममे गहन अध्ययन केनाइ सुरु कऽ देलहुँ आ पहिल बेर निअमपूर्वक अरबी बहरमे गजल रचना करबामे सफल भेलहुँ । फलस्वरुप आशीष जी द्वारा जानकारी भेटल जे हम मैथिलीमे अरबी बहरमे गजल कहनिहार नेपालक पहिल गजलकार छी । जैसँ हमरा एहि क्षेत्रमे समर्पित भऽ लगबाक लेल आर प्रेरणा प्राप्त भेल ।
▶ “अरबी बहर” की छी ?
– गजल मुख्तः अरबी शब्द छी आ एकर जननी सेहो अरबी साहित्य छी । जेना संस्कृत काव्ज्य परम्परामे “छन्द” हए छै तहिना उर्दू आ फारसी गजल परम्परामे “बहर” हए छै । जेना छन्द कविताक लय निर्धारण करै छै तहिना बहर गजलक लय निर्धारण करै छै । सामान्य भाषामे हम सभ बहरकेँ छन्द बुझि सकै छी मुदा बहर निर्माणक अपने पृथक निअम सभ छै । गजल प्राय कोनो नै कोनो बहरमे कहल जाइ छै । बिना बहरकेँ गजल भै भऽ सकैछ । गजल गीत आ कवितासँ एक अलगे विधा रहलाक कारण अरबी बहरमे गजल रचना करऽ चाहै वला सभकेँ समय खरचा कऽ अध्ययन केनाइ जरुरी छै ।
▶ गजल रचनाक क्षेत्रमा प्रवेश करऽ लेल प्रेरणा किनकासँ प्राप्त भेल ?
– हम महाकवि विद्यापति रचित गीत सभ सुनबालेल बहुत पसन्द करै छी । हुनकासँ प्रभावित सेहो छी । मुदा खास कऽ गजल क्षेत्रमे लगबाक कारण केओ एक व्यक्ति प्रेरक नै छथि । हमर अन्तर आत्मासँ जागल रुची आ मैथिली भाषा एवं संस्कृति प्रतिक प्रेम नै एहि क्षेत्रमे लगबाक प्रमुख कारण छी । एखन हम बहुत लोकसँ ढेर रास सहयोग, शुभकामना आ सिनेह पाबि रहल छी जैसँ हमर मनोबल वृद्धि भऽ रहल छै ।
▶ की अहाँ मैथिलीकेँ अलाबा आन भाषा दिस सेहो कलम चला रहल छी ?
– हम अंग्रेजी, हिन्दी आ नेपालीमे सेहो गजल सभ रचना केने छी ।
▶ वर्तमान समयमे विभिन्न विधाक मैथिली पोथी सभ निरन्तर प्रकाशित भऽ रहल छै मुदा एकर उचित बजारीकरण भेल अवस्था नै छै । अर्थात् मैथिली साहित्य व्यावसायीकरण नै भऽ पाबि रहल छै । की एहन अवस्थामे आब आबै पीढी मैथिली साहित्मे अपन योगदान दऽ सकत ?
– धन्यवाद । बहुत नीक सन्दर्भ उठेलहुँ अहाँ । सभसँ पहिने त छिरीयाल मैथिली गजलकार, साहित्यकार आ कलाकार सभकेँ एक ठाम संगठित भेनाइ जरुरी छै । मिथिलामे एखनो बहुत रास लोक सभ नीक जकाँ मैथिली पढ आ लीख लेल नै जानै छै । एकर मुख्य कारण छी विद्यालय शिक्षा मैथिलीमे प्राप्त नै भेनाइ । मैथिली भाषा आ साहित्यमे गति प्रदान करबा लेल मिथिलामे अनिवार्य रुपमे विद्यालय शिक्षा मैथिलीमे प्रदान केनाइ जरुरी छै । नेपालमे एखन संविधान बनबाकेँ क्रममे अछि । तेँ आब बनै वला संविधानमे विद्यालय शिक्षा मातृभाषामे करबाक प्रावधान लेल हम सभकेँ अपन–अपन क्षेत्रसँ अवाज उठाब पडतै । खुशीक बात त ई छी जे वर्तमान समयमे मिथिलाक बहुत रास युवा युवती सभ मैथिली साहित्य, गीत, संगीत आ कलाक क्षेत्रमे सकृय रुपसँ लागि रहल अछि ।
▶ हम अहाँ द्वारा हमल गजल सभ सुनलहुँ । किछु प्रमे आ वियोगक गजल सभ बहुत मार्मिक अछि । की एहन गजल सभमे रहल ब्यथा सभ अहाँकेँ वास्तविक जिनगीसँ सम्बन्धित त नै अछि ।
– हम हजल, वाल गजल आ भक्ति गजल सेहो रचना केने छी । तहिना राजनीति, दर्शन तथा विभिन्न सामाजिक जीवनसँ जूडल विषय पर सेहो रचना केने छी । समय सन्दर्भ देखिक श्रोता सभकेँ केहन रचना पसन्द आबि सकै छै तै हिसाबे रचऽके प्रयास करै छी । जैमे हमर कल्पना शक्तिक महत्वपस्र्ण भूमिका खेलै छै । अतः हमर कहल गजल सभकेँ हमर वास्तविक जिनगीसँ कोनो सम्बन्ध नै छै ।
▶ एखन बजारमे पाप, ¥याप आ आइटम गीत सभ धूम मचा रहल छै । लोक सभ एकरे पसन्द सेहो कऽ रहल छै । एहन अवस्थामामे गजलक औचित्य की ?
– संसार कतबो बदलतै मुदा सूर्य, पृथ्वी आ चान कहियो नै बदलि सकै छै । तै सूर्यक ठाम पृथ्वी लऽ सकै छै नै त पृथ्वीक ठाम चान । बजारमे बहुत चीज सभ आबै छै आ जाइ छै मुदा किछु चीज लोकक हिया आ दिमागमे सदति लेल बसि जाइ छैक । गजल लोकक भावना आ आत्मासँ जूटल रहै छै । संसार रहला धरि एकर औचित्य कहियो समाप्त नै भऽ सकै छै । हमर कहल गजल सभ एखनो हजारौ लोक सभ पसन्त कऽ रहल छै ।
▶ भविष्यक योजना की अछि ?
– गजल रचनाक निरन्तरता दैत विभिन्न विषयवस्तु पर रचना कऽ मैथिली पाठक सभको मनोरञ्जन प्रदान केनाइ आ जिनगी भरि मैथिली आ मिथिलाक सेवा केनाइ ।
▶ वर्तमान युवा पीढी अर्थात नव प्रतिभाक की कहऽ चाहबै ?
– कहल जाइ छै लोक जतऽ जन्मे छै तै ठामक माटिक ऋण ओकरा पर रहै छै । तै अपन भाषा, संस्कृति, कला आ साहित्सँ प्रेम करु । प्रबर्धन करु । युवा अवस्था एहन अवस्था छी जे लोकक भविष्य निर्धारणक आधार तय करै छै । एहि अवस्थाक सदूपयोग करु । मिथिलाक युवा युवती सभ मेहनी हए छै । प्रतिभा सम्पन्न हए छै । ई बात सारा संसार जानै छै । तेँ मैथिली आ मिथिलाक लेल महान् कार्य करि अपन प्रतिभाक देखाउ ।
▶ अहाँ एक युवा गजलकार छी । एहि उमेरमे बहुत प्रशंसक कमा चूकल छी । मुदा एखन धरि सिङ्गल छी । अहाँकेँ डबल भेल कहिया देख सकै छी ?
– हा हा हा हा ....... ई प्रशन त हमरा संसारक सभसँ खतरनाक प्रशन बुझाइत अछि । एखन सोचने नै छी । सही समय एलापर डबल हेबै ।
▶ तपाई अपन प्रशंक सभकेँ “मैथिली सिने संसार” मार्फत की कहऽ चाहबै ?
– सर्वप्रथम त हुनका सभकेँ हम हार्दिक धन्यवाद देब चाहब । हुनका सभक सिनेहक कारणे हम गजल रचनाक क्षेत्रमे निरन्तर आगू बढि रहल छी । खास कऽ मैथिल युवा युवती सभकेँ “मैथिली सिने संसारक” माध्यमसँ कहब चाहब जे एखन बहुत संख्यामे अहाँ सभ मैथिली गजल गजल, शेर–ओ–शायरी आ साहित्यिक क्षेत्रमे कलम चला रहल छी । ई खुशीक बात छी । मुदा अहाँ सभ कोनो क्षेत्रमे लागैसँ पहिने तैसँ सम्बन्धित विस्तृत ज्ञान हाँसिल केलाक बाद लागी । एहिसँ अहाँके यात्रा सहज भेलाक संगे अपन लक्ष्य धरि असानसँ पहुँच सकै छी । जेना साहित्य लोककेँ सभ्य बनाबै छै तहिना गजल लोककेँ गुनवाण बनाबै छै । जँ अहाँ सभमेसँ केओ मैथिली गजल क्षेत्रमे सकृयताक संग आबऽ चाहै छी त हम अपन दिससँ जे कऽ सकब से सहयोग करऽ लेल सदिखन तयार छी ।
▶ अपन प्रशंकहरु सभक लेल कोनो सम्पर्क नं. या
– अवश्य । वहाँहरुले मलाई मेरो यो ई–मेल आईडी मार्फत सम्पर्क गर्न सक्नुहुन्छ E-mail : kundankumarkarna145@gmail.com
धन्यवाद !


text:
जोर्डनक विश्व सम्पदा क्षेत्रसभक सूची
सन् २०१४ धरि जोर्डनक ४ टा सम्पदाक संयुक्त राष्ट्र शैक्षिक, वैज्ञानिक एवं सांस्कृतिक सङ्गठन (युनेस्को)द्वारा विश्व सम्पदा क्षेत्रमे मान्यता प्रदान कएल गेल अछि ।[१]
विश्व सम्पदा क्षेत्रसभक स्थान[सम्पादन करी]
आकृति:World Heritage Sites in Armenia map
विश्व सम्पदा क्षेत्रसभक सूची[सम्पादन करी]
युनेस्कोद्वारा विश्व सम्पदा क्षेत्र घोषित कएल अर्मेनियाक सांस्कृतिक आ प्राकृतिक स्थलसभक सूची:
- नाम: विश्व सम्पदा समितिद्वारा देल नाम
- क्षेत्र: राष्ट्रक इलाका आ क्षेत्र
- समय: स्थापना भेल वर्ष
- युनेस्को डेटा: विश्व सम्पदा क्षेत्रमे समावेश कएल गेल वर्ष आ मापदण्ड
- विवरण: सम्पदा क्षेत्रक बारेमे संक्षिप्त विवरण
सन्दर्भ सामग्रीसभ[सम्पादन करी]
- ↑ "World Heritage Properties in Jordan", UNESCO, अन्तिम पहुँच ३१ मार्च २०१५।
- ↑ "Petra", UNESCO, अन्तिम पहुँच १७ Aug २०११।
- ↑ "Quseir Amra", UNESCO, अन्तिम पहुँच १७ Aug २०११।
- ↑ "Um er-Rasas (Kastrom Mefa'a)", UNESCO, अन्तिम पहुँच १७ Aug २०११।
- ↑ "Wadi Rum Protected Area", UNESCO, अन्तिम पहुँच १७ Aug २०११।


text: 2. महुआ घटवारिन महुआ घटवारिन परी जेकाँ सुन्दरि छलीह,जेना गूथल आँटामे एक चुटकी केसर, मुदा सतवंती छलीह। बाप गँजेरी शराबी आ’ माय सतमाय,मैभा महतारी, नजरि चोर। घरमे सतमायक राज छल। सोलह बरखक भय गेल रहथि मुदा हुनकर बियाहक चिंता ककरो नहि रहैक। परमान नदीक पुरनका घाटक मलाह प्र्रर्थना करैत छथि जे महुआक नावकेँ किनार लगा दियौक। साओन-भादवक, भरल धार, कम वयसक महुआ नहि जाऊ, एहि राति खेबय लेल नाव। एहने साओन-भादवक रातिमे सतमाय घाट पर उतरल वणिक् केँ तेल लगेबाक हेतु महुआकेँ पठबय चाहैत अछि, आ’ ओ’ जाय नहि चाहैत अछि। अपन मायकेँ यादि करैत अछि, नोन चटा केँ किए नहि मारलँह, पोसलँह एहि दिन खातिर। मुदा सतमाय साओन-भादवक रातिमे पथिककेँ घाट पार करबाबय लेल महुआकेँ पठा देलक। महुआ बिदा भेलि आ’ बीच रस्तामे अपन सखी-बहिनपा फूलमतीसँ भरि राति गप करैत रहल। केहन माय अछि जे रातिमे घाट पार करेबाक लेल कहैत अछि। माय ईहो कहलक जे पथिक पाइबला होय आ’ बूढ़ होय तँ ओकरा तेल-मालिस करबामे कोनो हर्ज नहि। ओकर मोनमे जे होय भेल तँ ओ’ पिते समान, ओकरा जेबीसँ चारि पाइ निकालि लेल जाय, अहीमे बुधियारी अछि। फूलमती कहलक- घबरायब नहि। जरेने रहू प्रेमक आगि , ओकरा लेल जे मोरंगमे आँगुर पर दिन गानि रहल अछि। मोरंगक नाम सुनि महुआ उदास भय गेलि। ओ’ फागुनमे आयत। भोरहरबा ओ’ गामपर पहुँचल आ’ माय दस बात कहलकैक। बाप नशामे आयल तँ माय ओकरो लात मारि भगा देलकैक। तखने हरकारा आयल आ’ मायक कानमे संदेश देलक। महुआ मायकेँ कहलक जे अहाँ जे कहब से हम करब। वणिक् क आदमी आयल छल,ओकरा संग महुआ घाट पर पहुँचल। वणिक् दू सिपाहेक संग नावमे बैसल। महुआ नाव खेबय लागलि। मुदा ओकरा नहि बूझल रहय जे ओकरा बेचि देल गेल छैक। सिपाही ओकरासँ पतवारि छीनि लेलक। सौदागर ओकरा कोरामे बैसाबय चाहलक, तँ ओ’ छरपटाय लागलि। सिपाही कहलक जे सभटा पाइ चुका देल गेल अछि, अहाँकेँ कोनो मँगनीमे नहि लय जा रहल छथि। महुआ स्थिर भय गेलीह। ओ’ सभ बुझलक जे महुआ मानि गेल अछि। तखने महुआ धारमे कूदि पड़लि। उल्टा धारमे मोरंग दिशि निकलि जाय चाहलक महुआ, जतय ओकर प्रेमी अछि, ओकरा लेल सात पालक नाव लेने। सौदागरक छोटका सिपाही महुआकेँ प्रेम करय लागल छल, ओहो कूदि गेल कोशिकीक धारमे, दूनू डूबि गेल। अखनो साओन-भादवक धारमे कोनो घटवारकेँ कखनो देखा पड़ैत छैक महुआ। कोनो खिस्सा वचनहारकेँ देखा जाइत अछि ओ’, आ’ शुरू भय जाइत अछि , एकटा छलीह महुआ घटवारिन..............................।


text:
मिथिला मे दशमीए सं दीयाबाती जड़ायब शुरू भ' जाइत अछि. धनतेरस सं ओहुना पावनिक श्रृंखला सन शुरू भ' जाइत अछि. मिथिला मे दीयाबातीक महत्व एहू लेल बेसी अछि जे मैथिली (सिया) श्रीरामक संग चौदह बरखक बनवासक उपरांत अजोध्या आपस आयल छलीह. अन्हार पर इजोरियक विजय केर ई पावनि जन-जन सं जुडल अछि. लछमी केर आराधना केर संगहि राति मे कालीपूजा सं मिथिला केर माहौल श्रद्धा सिक्त रहैत अछि. दीयाबातीक लेल अनेकानेक कथा प्रचलित अछि. सोझ शब्द मे कहल जाय त' सुख-समृद्धि ओ आकांक्षा कें नव पाँखि देबय आ अपार हर्खक ओरियान केर पावनि अछि दीयाबाती.
> मिथिला मे एना होइछ पूजन
घर-आँगन केर साफ़-सफ़ाइ केर पश्चात गोबर सं नीपल जाइत अछि. ओहुना दीयाबती हेतु घर-आँगन पहिने सं चकाचक कयल गेल रहैत अछि. भगवती घर मे गोसाओन लग अरिपन देल जाइत अछि. कहल जाइत अछि जे आजुक दिन भगवती बहराइ छथि. फेर देवोत्थानक एकादशी दिन घरवास करैत छथि. सांझ होइते घर-दुआरि दीया सं चक-मक करय लगैत अछि. सांझू पहर लोक फटक्का आदि छोड़ैत छथि. हुक्का-लोली सेहो जराओल जाइत अछि, जे भगवती घर सं लोक गामक बाहरी भाग मे पोखरि वा बाध दिस जा फेकैत अछि. लक्ष्मी-गणेशक पूजन सेहो कयल जाइत अछि. राति बढ़ने कालीपूजन केर सेहो प्रथा अछि. बंगाल मे दीयाबातीक सांझ मे कालीपूजा प्रमुखता सं मनाओल जाइत अछि. मुदा मिथिला मे लोक दीयाबती केर संगहि लक्ष्मी-गणेश ओ तखन काली पूजन करैत छथि. गाम-गाम काली माय केर प्रतिमा बना पूजन कयल जाइत अछि. जतय काली मंदिर अछि, ओतय एहि दिन फराके माहौल रहैत अछि. बेसी ठाम दीयाबाती सं शुरू भ' पंचदिवसीय काली पूजनोत्सव आयोजित कयल जाइत अछि.
>गोधन पूजा केर विधान
दीयाबाती केर अगिला दिन अर्थात कार्तिक मास केर शुक्ल पक्ष प्रतिपदा कें गोवर्धन पूजा कयल जाइत अछि. एहि दिन बलि पूजा, अन्न कूट, मार्गपाली आदि उत्सव सेहो मनाओल जाइत अछि. एहि पावनि केर मिथिलाक लोकजीवन मे विशेष महत्व अछि. एहि पावनि कें ल' कथा ओ मान्यता सेहो जुडल अछि. श्रीकृष्ण ओ गोवर्धन केर कथा प्रसंग सं के' परिचित नहि अछि. एहि दिन मिथिला मे माल-जाल केर दुलार होइत अछि. गोधन केर पूजन कयल जाइत अछि. गाय आ बरदक थैर मे गोबर, पिठार ओ सिन्दूर सं गोवर्धन बना पूजा कयल जाइत अछि. मिथिलाक कृषि परम्परा मे पशु केर महत्व बहुत बेसी अछि. एहि दिन माल-जाल कें तेल ओ बकेन पीयाओल जाइत छैक. सिंघ मे तेल लगाओल जाइत छैक. गोधन कें पान-सुपारी सेहो देल जाइत छैक. माल-जाल कें नवका नाथ-गरदानी पहिराओल जाइत अछि. चरवाह आ जन-बोनिहार जे कृषि कार्य मे सहयोग करैत छथि, हुनका एहि दिन नओत द' खुआओल जाइत अछि. बहुतो लोक जन-बोनिहार कें सीधा सेहो देइत छथि. एहि दिन पहलवानी खेलयबाक सेहो परंपरा रहल अछि. एहि दिन मिथिलाक धीया नवनिया (लवनिया) चिपड़ी पथइ छथि. एही चिपड़ी सं नवान्न केर अन्न उसनय लेल चूल्हा पजाडल जाइत अछि.
> यम द्वितीय कें चित्रगुप्त केर पूजन
दीयाबातीक दू दिन बाद अर्थात यम द्वितीय कें चित्रगुप्त केर पूजा कयल जाइत अछि. एहि दिन कलम आ चित्रगुप्त केर पूजन कयल जाइत अछि. प्रचलित कथाक अनुसार चित्रगुप्त ब्रह्माक पुत्र छथि. एहि संदर्भ मे एक कथा अछि जे यमराज सृष्टिक आकार बढ़ने सृष्टिक रचनाकार ब्रह्माजी लग पहुँचलाह आ प्राणीक पाप-पुण्य केर लेखा-जोखा रखबा लेल कोनो ठोस बेवस्था कार्बा लेल कहलनि. यमराज अपना लेल योग्य मंत्रीक व्यवस्था करबाक प्रार्थना कयलनि. ब्रह्माजी यमराज कें हल तकबाक आश्वासन द' समाधि मे चल गेलाह. 11 हजार सालक समाधिक बाद ब्रह्मा जी केर काया सं एक दिव्य पुरुष उत्पन्न भेल. श्यामल वर्ण केर एहि दिव्य पुरुषक कमल सामान नेत्र छल, कान मे कुण्डल, गर मे मुक्तासर, शरीर पर पीताम्बर वस्त्र आ हाथ मे कलम दवात छल. उत्पन्न पुरुष भगवान ब्रह्मा सं अपन नाम आ काज पूछलनि त' ब्रह्मा जी कहलनि, अहां हमर काया सं उत्पन्न भेल छी तें अहां कायस्थ छी. अहां हमर चित्त मे गुप्त छलहुँ तें अहांक नाओ चित्रगुप्त होयत. अहां यमलोक जा मनुक्खक पाप-पुण्य केर लेखा तैयार करब. कायस्थ लोकनि चित्रगुप्तक वंशज मानल जाइत छथि. एहि दिन मिथिला मे कायस्थ लोकनि कलम-दवात संगहि चित्रगुप्त केर प्रतिमा पूजन सेहो करैत छथि. कलम-दवात केर पूजन मे कायस्थ सहित मिथिलाक अन्य वर्णक लोक सेहो भाग लेइत छथि. देश-विदेश मे रहनिहार मैथिल लोकनि ई पावनि मनबैत छथि.
> भरदुतिया केर धूम
भरदुतिया कार्तिक मासक शुक्ल पक्ष केर द्वितीया तिथि कें मनाओल जाइत अछि. एकरा यम द्वितीया सेहो कहल जाइत अछि. भरदुतिया मे बहिन भायक ललाट पर पिठार आ सिंदुरक ठोप क' उज्ज्वल भविष्यक कामना करैत अछि. मिथिला मे एहि अवसर पर भाइ उपहार वा नगद देइत अछि. ई पर्व भाइक प्रति बहिनक प्रेम केर सूचक अछि. एहि पावनि लेल एकटा कथा सेहो प्रचलित अछि. यम देवता अपन बहिन जमुना कें एही दिन दर्शन देने छलाह. जम महाराज व्यस्तता केर कारणें अपन बहिन सं भेट नहि क' पबैत छलाह. एहि दिन बहिन ठाओ पीढ़ी क' भाइ केर बाट तकैत अछि. मिथिला मे अलग तरहक अरिपन पाडल जाइत अछि. दीयाबाती आ छठि केर बीच मे ई पावनि भेने हर्ख कतेको गुण बढैत अछि.
> छठि परमेसरी केर अराधना
लोक आस्थाक महान पर्व छठि समूचा भारत-नेपाल मे प्रमुखता सं मनाओल जाइत अछि. ई पावनि सभ धर्मावलम्बी लेल समान महत्व रखैत अछि. दुनू पार मिथिला मे एहि पावनि कें ल' लोक मे अपार आस्था अछि. हिन्दू सहित मुस्लिम ओ सिख समुदायक लोक ई पावनि मनबैत छथि. कातिक शुक्ल पक्षक षष्ठी कें मनाओल जायवला छठि सूर्योपासना केर अनुपम विधि-विधान लेल सेहो प्रचलित अछि. पारिवारिक सुख-स्मृद्धि तथा मनोवांछित फलप्राप्तिक लेल ई पावनि मनाओल जाइत अछि. छठ पूजा चार दिवसीय उत्सव अछि. व्रतधारी लगातार 36 घंटा व्रत रखैत छथि. पहिल दिन कार्तिक शुक्ल चतुर्थी ‘नहाय-खाय’ केर रूप मे मनाओल जाइत अछि. दोसर दिन कातिक शुक्ल पंचमी कें छठिव्रती दिन भरि उपास क' सांझ मे अन्न ग्रहण करैत छथि, एकरा ‘खरना’ कहल जाइत अछि. तेसर दिन कार्तिक शुक्ल षष्ठी कें दिन मे छठि केर प्रसाद बनाओल जाइत अछि. सांझ मे जलकर पर जा सूर्य कें अरघ देल जाइत अछि. चारिम दिन कार्तिक शुक्ल सप्तमी कें भोरे उगैत सूर्य कें अरघ देल जाइत अछि. अंत मे छठिव्रती कांच दूध केर शरबत पी क' आ कनेक प्रसाद खा क' व्रत पूर्ण करैत छथि. — मिथिमीडिया डेस्क


text:
जनकपुर. वरिष्ठ पत्रकार राजेश्वर नेपाली द्वारा लिखित मैथिली भाषाक कथा संग्रह ‘सोमली’क शुक्रदिन, २१ सितम्बर, २०१२ कें विमोचन कएल गेल अछि. मैथिलीक वरिष्ठ साहित्यकार एवं अन्तराष्ट्रीय मैथिली परिषदक अध्यक्ष डा. कमला कान्त झा विमोचन कएलनि. ९६ पृष्ठक पुस्तक मे २३ टा कथा समावेश कएल गेल अछि. समारोह मे बजैत वक्ता सभ मैथिली भाषाक पुस्तक प्रकाशन मे आएल तेजी प्रति प्रसन्नता व्यक्त कएलनि. ओ सभ साहित्यक सभ विधा मे रचना करबाक लेल साहित्यकार सभ सँ आग्रह कएलनि. प्रमुख अतिथिक आसन सँ बजैत डा. झा मैथिली साहित्य केँ स्वर्णिम इतिहास रहल अछि. एकरा आम लोक सँ जोड़ए केँ खगताक चर्चा कएलनि.
मैथिलीक वरिष्ठ साहित्यकार डा. रेवती रमण लालक सभापतित्वमे भेल समारोह मे पुस्तकक लेखक राजेश्वर नेपाली, मैथिली विभागक पूर्व विभागाध्यक्ष डा. पशुपति नाथ झा, राजनीतिकर्मी राम हृदय प्रसाद, साहित्यकार श्रीराम सिरज, नेपाल पत्रकार महासंघ धनुषाक अध्यक्ष राम अशीष यादव, वानक केन्द्रीय उपाध्यक्ष राजेश कुमार कर्ण, रेडियो मिथिला एवं मिथिला डटकमक सम्पादक सुजीत कुमार झा, रेडियो नेपालक समाचारदाता अजय कुमार झा, जयशंकर नाथ झा, जनार्दन मण्डल आदि लोकनि वक्तव्य रखलनि.
मैथिलीक वरिष्ठ साहित्यकार डा. रेवती रमण लालक सभापतित्वमे भेल समारोह मे पुस्तकक लेखक राजेश्वर नेपाली, मैथिली विभागक पूर्व विभागाध्यक्ष डा. पशुपति नाथ झा, राजनीतिकर्मी राम हृदय प्रसाद, साहित्यकार श्रीराम सिरज, नेपाल पत्रकार महासंघ धनुषाक अध्यक्ष राम अशीष यादव, वानक केन्द्रीय उपाध्यक्ष राजेश कुमार कर्ण, रेडियो मिथिला एवं मिथिला डटकमक सम्पादक सुजीत कुमार झा, रेडियो नेपालक समाचारदाता अजय कुमार झा, जयशंकर नाथ झा, जनार्दन मण्डल आदि लोकनि वक्तव्य रखलनि.
(Report/Photo: सुजीत कुमार झा)


text:
1.
बापू
हम इतिहासक एहन मोड़ पर ठाढ़ छी
जतय अहाँ के अस्वीकार करब असंभव सन अछि
आ स्वीकार करब महाग कठिन
एना कियै भेलै जे
मजबूरीक नाम बनि गेल अछि महात्मा गांधी
जखन कि हमरा सबहक सपना लेल
होयबाक चाही छल सब सँ जरूरी?
2.
बात तँ सब करैत अछि
ओहि अंतिम जन केर
जकरा प्राथमिकता मे रखबाक कहने छलहुँ अहाँ
मुदा एखनो ओ अंतिम जन पाछुए ठाढ़ अछि पांत मे
ओकर हिस्साक सबटा रोटी
बिच्चे मे लूझि लैत अछि कौआ सभ
ओ एखनो ओतबे उपेक्षित अछि
ओतबे भ्रमित
जतबा छोड़ि गेल रही अहाँ
हे अहिंसा पुरुष
एना कियै भेल जे
एहि देश मे
रोज लड़य पड़ैत छैक ओकरा
नव-नव यातना आ हिंसा सँ?
3.
बापू
जाहि स्वतंत्रता लेल
लड़ल छलहुँ अहाँ जिनगी भरि अहर्निश
ओ मात्र एगो शब्द बनि केँ रहि गेल अछि
ओकर अनुभूतियो मात्र नहि होइत छैक
ओहि अंतिम जन कें
जकरा आंखि मे रोपने छलहुँ
अहाँ सुराजक सपना
वैह निर्बल-निस्सहाय लोक केर
होइत छैक हत्या
आ ओकर सपना छीन लेल जाइत छैक
मात्र कुछेक लोकक तिजौरी मे
बन्न रहैत अछि ओकर सपना
अपना दुख मे आपादमस्तक डूबल ओ
एखनो जीब' चाहैत अछि
आ अपने सन असंख्य वंचितक संग
ओ एखनो लड़य चाहैत अछि
ओहि शब्दक असली अर्थ बूझय लेल
जकरा कहल जाइत अछि सुराज
ओ आइयो लड़य जनैत अछि
मुदा के देखाओत ओकरा बाट
के करत ओकर नेतृत्व?
कियै गुलामीक जिनगी जीबैत अछि लोक-
यैह प्रश्न कयने छल ने अहाँ केँ विचलित
देखियौ, राजनीतिक स्वतंत्रता भेटलाक बादो
गुलामीक जिनगी जीबैत अछि लोक
मुदा कहाँ बिलखैत अछि ककरो आत्मा
जेना बिलखि उठल रही अहाँ!
4.
बापू
ई ठीक छै, जे एक गाल पर थापड़ खाय
दोसर गाल आगू नहि केलहुँ, मुदा
अहींक बताओल बाट पर चलैत रहलहुं हम
नहि उठाओल अपन दुश्मन पर हाथ
दुखी जन कें देखि उमड़ैत रहल करुणा
आगू बढ़वा लेल छीनल नहि ककरो हक
नहि कयल केकरो सँ छल-प्रपंच
मुदा लोक हमरा बूझैत रहल मजबूर
आ हंसैत रहल हमर अहिंसक व्यवहार पर
मुदा देखियौ, जे हमर मनुक्खता
हमरा धिक्कारबो नहि केलक
अपितु दैत रहल संतोष
जे आर किछु नहि भ' सकलहुँ तेँ की
मनुक्ख तँ बनल रहलहुँ।
5.
ई केहन लीला अछि बापू
जे रोज प्रातः करैत अछि गोडसे केँ वंदना
वैह क' रहल अछि आइ अहाँ केर अभ्यर्थना
अहाँक नाम जपनिहार बहुत रास लोक
जहिया बैस गेल कुर्सी पर
तहिये सँ ओकर संवेदना आ करुणा कठुआ गेलैक
की अहाँक बूझल छल कुर्सीक लीला
जे अहाँ नहि स्वीकार कयलहुँ कोनहु कुर्सी
सत्ता सुख मे मांतल लोक भने बिसरा दियअ अहाँ केँ
मुदा शोषित आ दुखी जन लेल
अहीं छी एकटा इजोत
आइयो दुनिया भरिक लोक
अपन समस्याक समाधान लेल
तकैत अछि अहींक दिस उम्मीद मे
अखरैत अछि अहाँक कमी
मुदा आइ जौं रहितहुँ अहाँ
ते हुअय दितियै अहाँके बास
अनचिन्हार सन लगैत एहि देस मे
कोना रहि सकतहुँ अहाँ!


text:
भारतीय उपमहाद्वीप
भारतीय उपमहाद्वीप, एसियाकऽ दक्षिणी भागमे स्थित एक उपमहाद्वीप छी । ई उपमहाद्वीपक दक्षिण एसिया सेहो कहैत अछि । भूवैज्ञानिक दृष्टि सँ भारतीय उपमहाद्वीपक अधिकांश भाग भारतीय प्रस्तर या (भारतीय प्लेट)मे अवस्थित अछि, एकर किछ भाग ई प्रस्तर सँ हैट युरोएसियाली प्रस्तरमे सेहो अवस्थित अछि ।
परिभाषा[सम्पादन करी]
स्वतन्त्र देशसभ भेल जमीनक एक पैग भू-भाग जे दक्षिण एसियाक पैग भाग ओग्टेकने अछि “भारतिय उपमहाद्वीप” छी। शब्दकोशमे देल अनुसार शब्द “उपमहाद्वीप”क मतलब छी कोनो खास महाद्वीपमे “एकटा छुटै भौगोलिक अथवा राजनैतिक स्वतन्त्रता भेल” अथवा भौगोलिक रूपमे मुख्य महाद्वीपक एकटा उपखण्ड। “भारतीय उपमहादेश” आ दक्षिण एसिया एक दोसरक पुरक छी। ई शब्द एक दोसरके ठाँउमे प्रयोगमे लेएत अछि।
भूगोल[सम्पादन करी]
भौतिक भूगोल[सम्पादन करी]
ई उपमहाद्वीपमे सामान्यतया भारत, पाकिस्तान, आ बंगलादेश सम्मिलित करैत अछि; आ नेपाल, भूटान, आ श्रीलंकाके सेहो प्रायः सम्मिलित करैत अछि, आ कहियो कभार अफगानिस्तान आ मालदिभ्स सेहोसम्मिलित करैत अछि। ई क्षेत्रमे अक्साई चिनक विवादित क्षेत्र सेहो अछि जे ब्रिटिश राजक रियासती राज्य जम्मू आ कश्मीरक भाग छल, वर्तमानमे चीनक शिंग्जियांग स्वायत्तशासी प्रान्तक एक भाग अछि। जब कहिल्यै भारतीय उपमहाद्वीपक उपयोग दक्षिण एसियाक सन्दर्भमे करैत अछि अहिमे कहियो श्रीलंका आ मालदीवके सम्मिलित नै करैत अछि, जबकि नेपाल आ तिब्बतलाई प्रेरणानुसार एहिमे सम्मिलित नै होएत अछि।
मानव भूगोल[सम्पादन करी]
सन्दर्भ सामग्रीसभ[सम्पादन करी]
बाह्य जडीसभ[सम्पादन करी]
एहो सभ देखी[सम्पादन करी]
- दक्षिण एसिया
- एसिया
- महाद्वीप
- उपमहाद्वीप
- भारतीय प्रस्तर